Belivukova policijska mreža | Ekspres.net\nDok je slovenačka policija 2019. i 2020. godine u najvećoj tajnosti radila na razotkrivanju članova tamošnje ćelije kavačkog klana, njihovih švercerskih narko-tura i pranja novca, i to sa čak tri prikrivena islednika koje je uspela da ubaci među slovenačke kavače, za to vreme u srpskoj policiji, pred čijim „nosom“ su se dešavala brojna mučna zlodela ovog klana, paradoksalno, stvarala se mreža saradnika Veljka Belivuka, glavnog saradnika vođe kavača Radoja Zvicera.\nKako se tek sada, posle hapšenja Belivukovog klana, ispostavlja, na njegovom platnom spisku bila su trojica pripadnika SBPOK-a – službe MUP-a koja bi trebalo da bude policijska perjanica u borbi protiv organizovanog kriminala. Sva trojica osumnjičenih pripadnika SBPOK-a su uhapšena, ali do sada nije u potpunosti razjašnjeno kako su, na koji način, preko koga i uz čiji „amin“ napravili kontakt i saradnju sa Belivukom, a iz svih do sada prikupljenih činjenica u istrazi jasno je da je Belivukova mreža saradnika na mnogo višem nivou od trojice do sada uhapšenih inspektora policije.\nBelivuk je, očigledno paralelno sa širenjem saradnika na ulici, odnosno u srpskom podzemlju, podjednako vredno i uspešno radio i na širenju saradničke mreže u MUP-u Srbije. Do kog nivoa je ta saradnja išla ostaje da se vidi, ali je jasno da srpska policija u to vreme ne samo da nije radila ono što su radile njihove kolege u Sloveniji, nego je upravo zbog te saradnje na liniji Belivuk–MUP tek sada na početku onih istraga o kavačkom klanu i njihovim saradnicima u Beogradu koje je odavno trebalo da budu sprovedene i realizovane kroz sudske postupke.\nInspektor SBPOK-a Božidar Stolić poslednji je na listi trenutno otkrivenih „prljavih policajaca“ koji su bili na platnom spisku Veljka Belivuka. Stolić je uhapšen prošlog četvrtka zbog sumnje da je počinio zloupotrebu službenog položaja, odnosno da je Belivuku odavao policijske informacije i sabotirao istragu protiv kavačkog klana.\nIzvor: Carina MalteZaplena kokaina\nOsim Stolića, u dosadašnjoj istrazi koja je pokrenuta 4. februara hapšenjem Belivuka, Marka Miljkovića i 20 pripadnika njihovog klana uhapšena su još dvojica policijskih inspektora za koje se sumnja da su pomagali ovoj kriminalnoj grupi. Neposredno nakon Belivukovog hapšenja lisice na ruke stavljene su Predragu Lajiću, bivšem načelniku odeljenja za suzbijanje organizovanog krijumčarenja opojnih droga, i Bojanu Vasiljevskom, inspektoru i v. d. šefa odseka za droge. Zatim je u martu uhapšen i Goran Papić, bivši zamenik načelnika SBPOK-a, kome se na teret stavlja trgovina uticajem, odnosno da je u aprilu prošle godine naredio da se vrati blindirani automobil tada oduzet od Marka Miljkovića, i to bez obaveznog pregleda vozila, a po naređenju „odozgo“. Čijem konkretno, još nije utvrđeno.\nNa listi Belivukovih saradnika je i zatvorski čuvar Željko Kodžić, koji je kao deo njegove grupe uhapšen 4. februara i koji je posle hapšenja priznao da je u Okružnom zatvoru upoznao Belivuka i Miljkovića. Kao član klana uhapšen je i Kodžićev bivši kolega Nebojša Janković, a kao pripadnik klana – i bivši policajac Interventne jedinice u Loznici Dragan Sekulić, koji je u međuvremenu promenio ime u Vlado Georgiev.\nUhapšeni inspektor SBPOK-a Božidar Stolić, prema do sada poznatim informacijama, na vezi sa Belivukom bio je najmanje u poslednjih godinu dana i za to vreme je ovoj kriminalnoj grupi prenosio sve informacije iz svog odeljenja, MUP-a, ali i iz istraga u koje je bio uključen. Stolić je konkretno bio uključen u protok informacija koje su se odnosile na istragu kriminalnih aktivnosti Veljka Belivuka, njegove desne ruke Marka Miljkovića, kao i njihovog šefa – vođe kavačkog klana Radoja Zvicera.\nStolić je, takođe, posle hapšenja Belivuka direktno učestvovao i u prikupljanju dokaza o zverskim ubistvima u kući u Ritopeku i na tom slučaju je praktično radio sve do samog hapšenja.\n„Stolić je među prvim inspektorima koji su ušli u kuću u kojoj su, kako se sumnja, ubijena trojica Belivukovih ’neprijatelja’. On je radio na prikupljanju dokaza i tragova, i bio upoznat sa svakom informacijom, svakim tragom koji policija ima protiv Belivuka i ostalih članova grupe“, kaže za „Ekspres“ izvor iz MUP-a, navodeći da se trenutno proverava da li je uhapšeni prenosio policijske informacije i posle akcije 4. februara, kao i kome, ali i da li je eventualno učestvovao i u prikrivanju tragova i ometanju istrage.\nSagovornik „Ekspresa“ navodi i da je Stolić učestvovao i u uzimanju izjava od porodica desetorice mladića koji se nalaze na spisku nestalih, i čije sudbine do sada nisu rešene.\n„Stolić je vodio razgovore sa porodicama nestalih i tačno je znao da li i na koga sumnjaju“, kaže naš sagovornik.\nInspektor Stolić je posle hapšenja priveden na saslušanje u Posebno odeljenje Višeg javnog tužilaštva u Beogradu za suzbijanje korupcije, gde se branio ćutanjem. Konkretno, on se tereti za produženo krivično delo zloupotreba službenog položaja, a sud mu je na predlog tužilaštva odredio pritvor do 30 dana.\nMinistar unutrašnjih poslova Aleksandar Vulin je posle ove akcije izjavio da je Stolić „pao na svim pitanjima poligrafskog ispitivanja“ i poručio da je on počinio akt izdaje i da će svi oni koji to učine proći isto kao i njihovi nalogodavci.\n„Svi mi koji smo se borili i koji se borimo protiv svih organizovanih kriminalnih grupa u našoj zemlji, što se tiče kapetana policije, zaposlenog u Službi za borbu protiv organizovanog kriminala, Božidara Stolića, mogli smo da budemo likvidirani, uništeni, i mi i naše porodice“, istakao je ministar Vulin. Kako je naglasio, zahvaljujući njemu Radoje Zvicer, Veljko Belivuk i Marko Miljković dobijali su informacije, dok je Zvicera nastavio da obaveštava i nakon što je ova zloglasna, zločinačka organizacija Belivuk–Miljković konačno i definitivno pala.\n„Za novac je odavao informacije o svojim prijateljima, o ljudima sa kojima je radio, sa kojima se borio ili su barem oni verovali da im je saborac. Od kako je predsednik Srbije Aleksandar Vučić objavio rat protiv kriminala, nismo imali teži trenutak, a najteže je kada vidite da vas je čovek sa kojim ste delili hleb izdao i prodao za nešto novca“, rekao je ministar Vulin.\nKako je precizirao, Stolić je pao na svim pitanjima na poligrafu – da je radio za novac, da je prosleđivao poruke i da je znao o kome prosleđuje poruke.\nIstovremeno sa hapšenjem inspektora Stolića u javnost su isplivali novi detalji istrage slovenačke policije, koja je akcijom 14. i 15. maja privela 60 osoba, koje su se sumnjičile da su deo tamošnje ćelije kavačkog klana. Akcija je završena krivičnom prijavom na kojoj su 48 identifikovanih i više neidentifikovanih članova klana, među kojima su kao vođe navedeni Podgoričanin Milan Vujotić, Filip Vrzić i Klemen Kadivec. Novi podaci odnose se na detalje čuvene zaplene 800 kilograma kokaina pronađenog 24. avgusta 2019. godine na jedrilici „Seascope“ u Atlantskom okeanu. Kako je sada otkriveno javnosti, preuzimanje kokaina u luci Porto trebalo je da organizuju upravo članovi slovenačke ćelije kavačkog klana, ali su ih policajci preduhitrili i zaplenili skupoceni tovar. Kokain vredan najmanje 50 miliona evra tada je zaplenjen na jedrilici na kojoj su bili srpski državljanin Vladislav Funštajn, državljanin Rusije Sergej Rasohin i Meksika Emanuel Alehandro Aseves Kuevas.\n„Neutvrđenog dana u avgustu 2019. godine Kadivec je Darku Nevzatoviću, koji je na aplikaciji ’Skaj’ koristio nadimak Casper, naredio da mora doći na sastanak u Španiju, u vezi sa dogovorom o transportu 800 kilograma kokaina. Nevzatović je dobio i zadatak da pre odlaska u Španiju od, njemu nepoznatog muškarca, člana kriminalne grupe ’kobre’, uzme 20.000 evra. ’Kobre’ su kriminalna grupa sastavljena od albanskih državljana, koja deluje na području obale. Nevzatović je, od jednog od njih, u Markovićima, u Kopru, uzeo 20.000 u gotovini i odneo ih u Španiju jer je navodno članovima klana Klemena Kadiveca, koji su bili tamo, već falilo novca“, navodi se u spisima slovenačke policije.\nZatim je usledio sastanak u Ljoret de Maru, gde su se sastali Kadivec, Nevzatović, Vrzić, Slađan Petrović (Phanex) i Danijel Mišljenović sa nadimkom Rossi na ’Skaj’ aplikaciji. Prva tema sastanka bila je hapšenje kurira za transport droge u Austriji Dragana Todorovića. Todorović, čiji je nadimak na aplikaciji ’Skaj’ bio Mazda, uhapšen je 26. avgusta te godine u Austriji, sa 37 kilograma marihuane.\n"Sastanak je sazvan zbog detaljnog dogovora oko transporta 800 kilograma kokaina iz luke Porto u Barselonu, što je oko 1.200 kilometara. Precizirano je da skiper jedrilice Vladislav Funštajn, sa posadom i kokainom, stiže za nedelju dana u luku Porto. Dogovoreno je da čitava količina bude prevezena odjednom, u teretnjaku sa legalnim tovarom, koji će voziti Mišljenović i Slavko Tešić (Oko). Slađan Petrović je sugerisao da sa Tešićem vozi i Mišljenović. Mišljenović nije bio zadovoljan dodeljenom ulogom jer ima iskustva u vožnji kamiona. Ipak, vrh klana je odlučio da bude kako su oni tražili“, navodi se u spisima slovenačkih inspektora.\nPao je i dogovor da kamion sa belim prahom obezbeđuju četiri automobila.\n„Jedan je trebalo da ide direktno ispred njega, drugi malo više napred, a dva direktno iza kamiona. Planirano je da se 720 kilograma kokaina istovari u Barseloni, a 80 kilograma odveze u Sloveniju. Nevzatović, u vreme sastanka, nije imao rezervisanu vožnju legalnog tereta niti tačne informacije kada će jedrilica sa kokainom uploviti u luku Porto.\nSkiperu plaćeno ćutanje\nU vreme sastanka u Ljoret de Maru slovenački kavčani nisu znali da je njihov skupoceni tovar dan ranije zaplenjen i da uzalud dogovaraju ko će ga i kuda voziti dalje od luke.\n„Prevoz 800 kilograma kokaina nije izvršen jer je Vladislav Funštajn, sa članovima posade, na Atlantiku, u teritorijalnim vodama Portugala, jugozapadno od Azorskih ostrva, uhapšen zbog šverca 799,59 kilograma kokaina, na jedrilici ’Seascope’. Utvrđeno je da je sastanak u Ljoret de Maru organizovan nakon hapšenja, ali osumnjičeni u to vreme još nisu znali za hapšenje izvršeno 24. avgusta 2019. godine, na udaljenosti nekoliko dana plovidbe od obale“, piše u krivičnoj prijavi u kojoj se navodi i da je posle informacije o zapleni kriminalni klan odlučio da uhapšenom Funštajnu da novac, kako bi obezbedio njegovo ćutanje pred policijom o tome za koga je švercovao 800 kilograma kokaina. Koliko je novca plaćeno Funštajnu, nije poznato.\nNekoliko dana nakon zaplene 800 kilograma kokaina na jedrilici kojom je upravljao Funštajn, u Beogradu su uhapšeni otac i sin, Mirko i Dragan Đanković iz Šida, osumnjičeni da su učestvovali u tom švercu. U akciji je uhapšen i Borislav Istijanović.\nKako je tada utvrđeno, na pojedinim pakovanjima kokaina, skrivenim u specijalno napravljenim šupljinama jedrilice, bila je prelepljena slika Gavrila Principa, zbog čega se sumnjalo da su namenjena upravo Belivuku koji je, osim kriminalne grupe, osnivač i navijačke grupe sa nazivom „Principi“.\nInače, na spisku više desetina osumnjičenih članova slovenačke ćelije klana dominiraju državljani Slovenije, a prijavom su obuhvaćeni i državljani Hrvatske, Bosne i Hercegovine, Srbije i Crne Gore. Dokazi protiv osumnjičenih prikupljeni su klasičnim radom, ali i prikrivenim istražnim metodama, među kojima je bila i tajna operacija trgovine droge. Među mnogobrojnim dokazima navodno su i sredstva za pakovanje i brojanje novca, snimci sa nadzornih kamera, oduzeti mobilni telefoni u kojima su članovi kriminalne grupe ostavili mnoštvo dokaza, kao i DNK tragovi sa svih oduzetih predmeta.\n„Trojanski konj“ u Beču\nKavački klan nije bio samo pod prismotrom slovenačke policije. Mnogo ozbiljniju aktivnost vodio je američki FBI akcijom pod kodnim nazivom „Trojanski konj – Zeleni štit“, a u kojoj je ključni momenat bio prodavanje aplikacije „Anom“ za tajnu komunikaciju kriminalnim grupama. Aplikaciju je u podzemlju pre 18 meseci prodao prikriveni agent koji se infiltrirao među kriminalce. Od tada je policija „pročešljala“ 27 miliona poruka razmenjenih među 11.800 kriptovanih telefona. Među telefonima koje je nadgledao FBI bili su i telefoni koje su koristili pripadnici kavačkog klana, kao i njegovi saradnici u Beogradu – klan Veljka Belivuka. Praćenjem ove komunikacije, koja je prvo prodata u Austriji, došlo se i do podatka o Zvicerovom i Belivukovom saradniku u Beču, Dariju Đorđeviću, koji je prošle nedelje uhapšen sa 10 kilograma heroina. Uhapšeni Đorđević, prema operativnim podacima, bio je glavni čovek kavačkog klana za Austriju, a nadzirao je i Nemačku. Akcija na razotkrivanju ove ćelije kavačkog klana počela je mesec dana pre hapšenja Belivuka, kada je uhapšeno nekoliko članova Đorđevićeve grupe u Austriji. Interesantno je da se Đorđević u Srbiji inače nalazio na spisku nestalih mladića, i to po prijavi porodice.\nInače, Dorđevićevo ime je u medijima prvi put pomenuto 2008. godine nakon sukoba dve grupe muškaraca, u kome su smrtno stradali Vladimir Dosković i Dalibor Milenković. Među uhapšenima, osumnjičenima za teško ubistvo, tada se našao i Đorđević. A sada je o njegovoj kriminalnoj karijeri progovorio Franc Ruf, generalni direktor za javnu bezbednost Austrije.\n„Za njim Srbija već traga zbog sumnje da je učestvovao u tri ubistva. On je jedan od vođa kriminalne grupe. Kada je uhapšen, zaplenjeno je 10 kilograma heroina. Njegovim pritvaranjem rešena je otmica muškarca iz Srbije koji je radio za grupu, ali im je ostao dužan 2.000 evra“, izjavio je Ruf. On je potvrdio da je praktično deo grupe u toj državi kojim je rukovodio Đorđević funkcionisao na isti način kao i Belivukova grupa u Beogradu, čiji je deo bio, a koja je uhapšena u februaru. Austrijski zvaničnik potvrdio je da su, kao i beogradske „kolege“, maltretiranje i sakaćenje žrtava snimali telefonom i snimke i slike razmenjivali sa drugim članovima grupe.\n„Zadobio je teške telesne povrede, a dok su ga tukli i mučili, sve su snimali. Na snimcima se čuje kako žrtva cvili i moli za pomoć“, rekao je Ruf.\nOsim mučenja pripadnika svoje kriminalne grupe, istragom je otkriveno da su Đorđević i njegovi saradnici i bratu žrtve pretili ubistvom.\n„Još uvek nisu svi uhapšeni, za 12 njih se i dalje traga, ali su osumnjičeni u inostranstvu. Uveren sam da će i oni biti pritvoreni vrlo brzo“, kazao je Ruf.\nSa akcijom u Beču, vođena je i akcija u Beogradu, pa je srpska policija pokrenula istragu protiv Đorđevića i njegovih ovdašnjih saradnika – Stefana Runića, Petra Nikolića, Stefana Zizovića i Ognjena Trojanovića zbog dilovanja droge.\nU međuvremenu, srpska policija sklopila je kockice oko Đorđevićevih kriminalnih aktivnosti kao saradnika Belivuka i Zvicera. Nezvanično, on se dovodi u vezu sa sukobom sa Lazarom Vukićevićem, mladićem za koga se pretpostavlja da ga je ubio Belivukov klan. Naime, Đorđević se 2019. prvi sukobio sa Vukićevićem oko droge, a zatim se dogovorio sa vođom vračarske kriminalne ekipe Nikolom Vušovićem zvanim Džoni da ga ubije. Tada je Vušović postavio eksploziv pod Vukićevićev „porše“ na Vračaru, a Vukićević je samo pukom srećom izbegao smrt. Srpska policija veruje i da je Đorđević Dekster umešan u likvidaciju Dragana Ristića Čađe, vlasnika restorana „Košuta“ ubijenog u septembru prošle godine u Kaluđerici, organizovao ubistvo pripadnika bande „Pink panteri“ Aleksandra Šarca u Tržnom centru „Ušće“ 17. oktobra prošle godine, kao i da je saučesnik u ubistvu Lazara Vukićevića u Ritopeku. Takođe, proverava se i informacija da je upravo Đorđević učestvovao u praćenju advokata Dragoslava Miše Ognjanovića, ali i u organizovanju njegovog ubistva u julu 2018. godine.\nStolić hapsio Miljkovića\nInspektor SBPOK-a Božidar Stolić, koji je uhapšen zbog sumnje da je odavao policijske informacije kavačkom i klanu Veljka Belivuka, inače je bio u grupi inspektora koja je 4. februara hapsila Marka Miljkovića. „Stolić je zadatak da uhapsi Miljkovića odradio bespogovorno. Niko od kolega nije posumnjao da je on krtica klana u policiji“, kaže izvor „Ekspresa“ iz MUP-a Srbije.\nTovar od 740 kilograma kokaina, čija je vrednost procenjena na više od 100 miliona evra, zaplenjen je prošle nedelje na Malti u kontejneru sa bananama, a kako se pretpostavlja pripadao je ogranku kavačkog klana, koji je sredinom maja pohapšen u Sloveniji. Krajnja destinacija basnoslovnog tovara bila je luka u Kopru, a droga je trebalo da bude rasturena u Austriji i Nemačkoj.\nkavački klan Veljko Belivuk Radoje Zvicer istraga


Vlada Kantona Sarajevo usvojila Strategiju i Akcioni plan protiv korupcije - Index.ba\nVlada Kantona Sarajevo usvojila Strategiju i Akcioni plan protiv korupcije\nVlada Kantona Sarajevo (KS) je na jučer održanoj 122. sjednici, na prijedlog Tima Vlade KS za borbu protiv korupcije, usvojila Strategiju za borbu protiv korupcije Kantona Sarajevo 2018 – 2019. i Akcioni plan za njenu provedbu za navedeni period.\nI Strategija i njen Akcioni plan za borbu protiv korupcije usklađeni su sa opštim principima i načelima državne Strategije za borbu protiv korupcije 2015-2019. godina, posebno u kontekstu uloge koju Kanton Sarajevo ima u procesu provođenja antikorupcijskih aktivnosti.\nIzrada navedenih strateških dokumenata uslijedila je na temelju sveobuhvatnih analiza koje su podrazumijevale analize akcionih planova i planova integriteta organa uprave i svih javnih institucija u KS, pristiglih prijava, analize radnih procesa, rizika i slično, kao i rezultata ostvarenih dosadašnjom implementacijom ranije usvojenog Akcionog plana za borbu protiv korupcije Vlade KS 2015-2019.\nOba ova važna dokumenta nisu samo formalnog karaktera, već su provodivi i efikasni strateški dokumenti za borbu protiv najizraženije društvene pošasti.\nKanton Sarajevo je donošenjem Strategije za borbu protiv korupcije i njenog Akcionog plana ispunio sve formalno-pravne pretpostavke koje imaju za cilj ispunjavanje uslova za EU integraciju Bosne i Hercegovine, kao i sve uslove propisane državnom Strategijom.\nNakon njihovog usvajanja, uslijedit će implementacija aktivnosti predviđenih ovim strateškim dokumentima, saopćeno je iz Vlade KS.\nPročitajte: Sve miriše na generalni štrajk: Udružuje se osam sindikata koji zastupaju interese 25.000 nezadovoljnih radnika u KS\nPrethodni članakSvitava: BiH do mora vodi jedna od najlošijih i najopasnijih cesta u cijeloj regiji\nNaredni članakAhmetović: Pozivam sve one koji destabiliziraju BiH da mene lično ne brane


Jeftini letovi iz Hengyang - Avio karte Hengyang - eSky.rs\nAvio karte iz Hengyang\nProverite najbolje prilike za letove iz Hengyang\n✔ Postoje li posebne ponude za letove iz Hengyang na eSky.rs?\n✔ Mogu li se pobrinuti za osiguranje prilikom rezervacije leta iz Hengyang?\n✔ Ako rezervišem let iz Hengyang, mogu li da rezervišem ujedno i smeštaj?\n✔ Koje avio-kompanije nude letove iz Hengyang?\nBudite sigurni, da na eSky.rs ponuda letova iz Hengyang uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Hengyang\nJeftini letovi do Kine Jeftini letovi iz Kine Jeftini letovi za Altaj Jeftini letovi iz Altaja Jeftini letovi za Akutan (AK) Jeftini letovi iz Akutan (AK)\nJeftini letovi do Kanade Jeftini letovi iz Kanade Jeftini letovi do Guwahati Gopinath Bordoloi Jeftini letovi od Guwahati Gopinath Bordoloi


Goran Bošković 05/12/2019, 15:54\nTurnir posvećen preminulom košarkaši Partizana koji je sa crno-belima osvojio Evropu 1992. godine\nTakmičanje je održano u deset kategorija, a učestvovali su veterani i veteranke iz čak 16 zemalja regiona i Evrope – Italije, Slovačke, Crne Gore, Turske, Rumunije, Bosne i Hercegovine, Izraela, Grčke, Nemačke i Mađarske. Za dva dana, u šest košarkaških dvorana, odigrane su 84 utakmice i jedna revijalna u kojoj su se sastali košarkaši u kolicima.\nPodsetimo, Dragiša Šarić je nekadašnji košarkaš Vojvodine, Profikolora, Partizana, Beobanke…a radio je i kao trener u Lavovima, Vojvodini, Vizuri Ušće, Megi i Partizanu gde je i iznenada preminuo 2008. od srčanog udara sa 47 godina.\nDragiša Šarić (broj 10) član ekipe Partizana koja je osvojila Evropu 1992. godine u Istanbulu Foto: MN Press\nGosti ovog Memorijala bile su i legende košarke na ovim prostorima Dušan Ivković, Marija Veger, Snežana Zorić, Peter Vilfan, Petar Naumoski, Jadran Vujačić, Danko Cvjetičanin, Biljana Majstorović i drugi… Turnir je svečano zatvoren u SC „Vizura sport“, a završnoj ceremoniji prisustvovala su mnoga velika imena iz sveta košarke.\nI ove godine turnir je imao i humanitarni karakter, jer će deo prihoda biti uplaćen Udruženju košarkaša u kolicima.\nDragiša Šarić (u sredini) sa Danilovićem (levo) i Ivom Nakićem ( desno) Foto: MN Press\nPrevious article Miletić van trenažnog procesa do kraja godine, povredio ligamente!\nNext article Mozzart i KK Partizan donirali najsavremeniji inkubator GAK „Narodni front“


Klinton najavila razvojnu pomoć Pakistanu\nAmerički državni sekretar Hilari Klinton izjavila je da su Sjedinjene Države predane izgradnji partnerstva sa Pakistanom. Na konferenciji za novinare u Islamabadu, Klinton je izjavila da SAD žele da postave "temelje pomoći" Pakistanu, i omoguće njegovom narodu da uživa u blagodetima "mira i prosperiteta".\nHilari Klinton je ranije najavila nove razvojne projekte za Pakistan, u cilju unapredjenja snabdevanja vodom, energijom i zdravstvenog sektora. Ona je navela da čista voda prvobitno nije bila deo planiranih projekata, ali je stavljena na vrh liste prioriteta posle razgovora sa gradjanima Pakistana.\nProgrami humanitarne pomoći su deo inicijative u vrednosti od 7,5 milijardi dolara kako bi se Pakistanci uverili da Vašington nije samo usredsredjen na podršku pakistanskoj borbi protiv Talibana i ekstremista Al-Kaide, već i predan poboljšanju života običnih gradjana.\nNa zajedničkoj konferenciji za novinare sa pakistanskim ministrom inostranih poslova Šahom Mehmudom Kurešijem, Klintonova je istakla da nasledje sumnje, koje je sačekalo Obaminu administraciju, neće nestati preko noći. Pored programa za prečišćavanje vode, razvojni programi koje će finansirati SAD takodje obuhvataju završetak dve hidroelektrane, kao i renoviranje ili izgradnju novih klinika.\nHilari Klinton doputovala je u Islamabad u nedelju, što je prva stanica njene posete Južnoj Aziji, čiji je cilj redefinisanje ciljeva gotovo devetogodišnjeg rata u Avganistanu. Ona se sastala sa pakistanskim i avganistanskim ministrima trgovine, koji su potpisali ključni trgovinski sporazum, uz energičnu podršku Vašingtona.\nIz Pakistana, Klinton putuje za Kabul gde će, u utorak, prisustvovati medjunarodnoj donatorskoj konferenciji za Avganistan. Predstavnici 70 zemalja prisustvovaće skupu, koji će biti posvećen koracima za integraciju pobunjenika u društvo i suzbijanje široko rasprostranjene korupcije.\nAmerički zvaničnici nadaju se da će konferencija skrenuti pažnju na plan avganistanske vlade za unapredjenje državne uprave i stabilnosti. Očekuje se da će Britanija najaviti povećanje razvojne pomoći za Avganistan za 40 procenata.


Pobednički u Portugaliju – RADIO TELEVIZIJA BOR\nPobednički u Portugaliju\nBOR- Borske rukometašice pobedile su, u unapred odigranoj utakmici devetog kola Superlige, u gostima, Jagodinu 31:28, poluvreme 17:15. U do sada najboljoj partiji u sezoni, borski tim bodovno se odvojio od rivala u borbi za opstanak i gotovo dostigao Jagodinu i Mladost iz Nove Pazove na petom i šestom mestu na tabeli. Za igrača utakmice proglašena je Bojana Milić, dok su najefikasnije u borskom timu bile Aleksandra Stamenić, sa devet i kapiten Tamara Simonović, sa osam golova.\nBorski superligaš u petak putuje u Portugaliju, u grad Aveiro gde su u subotu i nedelju na programu utakmice treće runde Čelendž kupa sa predstavnikom ove zemlje, Alavarijumom. Iako je rival velika nepoznanica, u borskom timu spremni su da pruže svoje najbolje izdanje i ponove lepo iskustvo koje su imali i u prvom međunarodnom susretu, sa Krivajom iz Zavidovića.\nPrvog dana vikenda, utakmica u Portugaliji na programu je u 22 sata i 30 minuta po srednjeevropskom vremenu, a u nedelju- u 19 sati i 30 minuta. Obe utakmice sudiće mađarski par Adam Biro i Oliver Kiš. Dve utakmice Čelendž kupa za vikend igraće i niška Naisa, u Izraelu, a Jagodina u subotu dočekuje Trofajah, nakon pobede u prvoj utakmici u Austriji 29:21.\nPobednički u Portugaliju, 16. novembar 2017. (RTV Bor)\nTags: alavarijum, aveiro, bor rtb, celendz kup, portugalija, rukomet, rukometasice, rukometni, super, superliga, zenski\nPrevious Rezultatski uspešniji drugi dan vikenda\nNext Utakmice ekipnih sportova za vikend


Ciprasov novi poraz: Dominacija Nove demokratije na izborima u Grčkoj - 02.06.2019, Sputnik Srbija\nGrčki premijer Aleksis Cipras priznao je večeras poraz kandidata svoje vladajuće stranke Siriza u drugom krugu lokalnih izbora u toj državi, rekavši da čovek... 02.06.2019, Sputnik Srbija\n22:30 02.06.2019 (Osveženo: 09:10 03.06.2019)\n© AP Photo / Yorgos KarahalisAleksis Cipras glasa na izborima\nGrčki premijer Aleksis Cipras priznao je večeras poraz kandidata svoje vladajuće stranke Siriza u drugom krugu lokalnih izbora u toj državi, rekavši da čovek „mora da zna kako da pobedi, ali i da prihvati poraz“.\nOn je čestitao pobednicima iz opozicione Nove demokratije, ukazujući da bi između dve strane mogao da postoji zajednički stav o nekim pitanjima, prenosi grčki list „Katimerini“.\n„Sada ujedinjujemo svoje snage za majku svih bitaka, a to su parlamentarni izbori“, dodao je Cipras, prenosi Tanjug.\nSa druge strane, lider opozicione Nove demokratije Kirijakos Micotakis, čija je stranka pobedila u skoro u svim regionalnim jedinicama i ključnim opštinama, rekao je da rezultati drugog kruga lokalnih izbora najavljuju „drugi korak“ ka velikim političkim promenama u Grčkoj.\nOvo je drugi izborni poraz Aleksisa Ciprasa i njegove stranke Siriza nakon prošlonedeljnog poraza na izborima za Evropski parlament, kada je osvojio skoro 10 odsto manje glasova u odnosu na opozicionu Novu demokratiju.\nCipras je pre nedelju dana najavio da će podneti zahtev predsedniku Grčke nakon okončanja drugog kruga lokalnih izbora za raspisivanje prevremenih parlamentarnih izbora u Grčkoj, koji će, kako je najavio portparol grčke vlade Dimitris Canakopulos, biti održani 7. jula.


eKapija | Prilika za razmenu ideja malih privrednika - Sajam Zrbiznet od 20. do 22. septembra u Zrenjaninu\nIzvor: Danas | Ponedeljak, 20.08.2018.| 19:40\nPrilika za razmenu ideja malih privrednika - Sajam Zrbiznet od 20. do 22. septembra u Zrenjaninu\nU Srbiji posluje više od 360.000 malih i srednjih preduzeća koja zapošljavaju blizu milion radnika. Prema podacima Ministarstva privrede u protekle tri godine broj malih preduzeća porastao je za 17.000, otvoreno je 30.000 novih radnih mesta, dok je dobit tih firmi uvećana za čak 70%.\nSvoju šansu u otvaranju malih i srednjih preduzeća vide i privrednici srednjeg Banata, koji se, osim kroz strukovne organizacije, sve češće povezuju na regionalnim privrednim sajmovima.\nJedan takav sajam privrede biće održan u septembru u Zrenjaninu. Reč je o sajmu Zrbiznet, koji ima regionalni karakter a cilj održavanja te manifestacije je privlačenje, i povezivanje, što većeg broja privrednika kako iz Srbije, tako i iz okruženja.\n- Želimo da promenimo dosadašnju praksu da se privrednici iz Srbije međusobno upoznaju na sajmovima u inostranstvu. Pokušaćemo da organizovanjem sajmova na domaćem terenu unapredimo privrednu saradnju i da tržištu ponudimo neki zajednički proizvod - objašnjava predsednik RPK Zrenjanin Predrag Stankov.\nSajam privrede Zrbiznet je izdvojen iz manifestacije Dani piva, koja se već godinama unazad održava u Zrenjaninu, i biće održan u novom sajamskom prostoru hale Medison. - U vreme Dana piva tradicionalno je bio organizovan i sajam INOCOOP, a ideja je bila da se sada, promenom termina, rastereti ta velika gradska turistička manifestacija. Prošle godine krenuli smo stidljivo sa realizacijom te ideje, ali zahvaljujući entuzijazmu ljudi iz Unije poslodavaca Zrenjanina videli smo da to može da zaživi - objašnjava zrenjaninski gradonačelnik Čedomir Janjić.\nU Uniji poslodavaca Zrenjanina barataju konkretnim podacima i nabrajaju prednosti i razloge zbog kojih bi trebalo doći u Banat na ovu sajamsku manifestaciju.\n– Činjenica je da je privreda u ovom delu Vojvodine u zamahu, kao i da radne snage nema dovoljno. Zato smo se, između ostalog, fokusirali na mala i srednja preduzeća, obrazovne i finansijske institucije, kao i na zanatlije i neproizvodne delatnosti. Naša ideja je da osim prilike da se predstave, učesnicima sajma omogućimo da se upoznaju sa predstavnicima institucija koje pružaju podršku poslovanju i da se na tematskim predavanjima edukuju iz različitih oblasti. Ove godine će u fokusu edukacije biti IT rešenja namenjena manjim firmama, kao i povećanje produktivnosti proizvodnje. Mislili smo i na decu, koja će ove godine, na Pijaci na otvorenom u Karađorđevom parku, moći da se oprobaju u prodaji proizvoda – objašnjava za Biznis Goran Nešić, predsednik Unije poslodavaca Zrenjanina.\nIzvršna direktorka Unije poslodavaca, Izabela Kiš, kaže da Zrenjanin želi da iskoristi prednost svog geografskog položaja i činjenicu da je u blizini Beograda i Novog Sada, kao i Rumunije, Mađarske i Hrvatske.\n– Na sajmu privrede, koji traje tri dana, biće sadržaja ne samo za poslovne ljude, već i za druge ciljne grupe. Za iznajmljivanje devet kvadratnih metara izložbenog prostora, uz učešće na dva neformalna događaja, kao i predavanja i treninge, treba izdvojiti 12.000 dinara. Zanatlije i male firme mogu da računaju na besplatne štandove na otvorenom, u Karađorđevom parku. Time iskazujemo podršku malom biznisu – priča Izabela Kiš.\nDrugi sajam privrede Zrbiznet održava se od 20. do 22. septembra pod sloganom "Pokreni se!". Organizatori sajma su Unija poslodavaca Srbije – Poslodavci Zrenjanina i Grada Zrenjanina, a ove godine u organizaciji učestvuju i Regionalna privredna komore Zrenjanin i Opšte udruženje preduzetnika.\nUnija poslodavaca Zrenjanina\nmala srednja preduzeća u Vojvodini\nbroj malih preduzeća u Srbiji\nbroj srednjih preduzeća u Srbiji\ndomaći sajam privrednika\nregionalni privredni sajam\nsajam privrednika u Zrenjaninu\nsajam privrednika u Srbiji


Pomoć EU reformi sektora obrazovanja obezbeđena je i kroz ugovor o sektorskom budžetu „Ugovor o reformi obrazovanja u Srbiji - jačanje veza sa zapošljavanjem i socijalnom inkluzijom“. Ukupan budžet podrške EU za reformu obrazovanja iznosi 27,4 miliona i realizuje se u periodu 2017 – 2019. godine.\nProjekat je deo komplementarne podrške EU sektoru obrazovanja čija je podrška usmerena na unapređenje kvaliteta, pravednosti i relevantnosti sistema obrazovanja u Srbiji, sa ciljem usklađivanja obrazovanja sa potrebama tržišta rada, kao i standardima, politikama i praksama Evropske unije, sa posebnim naglaskom na pitanja obrazovanja na manjinskim jezicima i učenika/ca romske nacionalnosti.\nProcena postizanja opštih i specifičnih uslova u Ugovoru o reformi obrazovanja u Srbiji, jačanje veza sa zapošljavanjem i socijalnom inkluzijom\nAktivnosti na izgradnji kapaciteta za vođenje dijaloga zasnovanog na dokazima i relevantnom političkom dijalogu sa glavnim korisnicima u oblasti obrazovanja.\nKonzorcijum ECORYS koji predvodi Ecorys South East Europe Ltd.\nLast updated: 26. Decembar 2020. 11:48\nOva stranica načinjena je i održava se uz finansijsku pomoć Evropske unije. Za njenu sadržinu isključivo je odgovoran ugovarač projekta Konzorcijum ECORYS koji predvodi Ecorys South East Europe Ltd., i ta sadržina nužno ne predstavlja stavove Evropske unije © 2019 EU za reformu obrazovanja u Srbiji - jačanje veza sa zapošljavanjem i socijalnom inkluzijom.


Bečejski mozaik 06 avgust 2020\nUništavanje komaraca predviđeno je uređajima sa zemlje od 10 do 17 časova, a iz vazduha od 18 do 22 časa.\nLarvicidni tretman će se obavljati preparatom LARVASTOP PIRIPROX 0,5 ZG, a za odrasle forme komaraca predviđeno je korišćenje AQUA K-OTHRINE 20 EW.\nUništavanje komaraca iz vazduha predviđen je preparatom KONDOR ULV.\nZbog toksičnosti preparata, pčelari treba preduzmu mere zaštite pčela.\nSuzbijanje komaraca obavlja firma „Eko-dez“ iz Beograda.\nPodsetimo da je 31. marta ove godine, nakon sprovedenog postupka javne nabavke, doneta odluka o dodeli okvirnog sporazuma na dve godine firmi „Eko-dez“, koja niz godina obavlja posao suzbijanja komaraca i krpelja na teritoriji opštine.\nPonuđena cena je bila je 24,5 miliona dinara na dve godine bez PDV-a, ali, kako se navodi u obaveštenju o zaključenom okvirnom sporazumu, vrednost sporazuma na period od dve godine je 20,4 miliona dinara bez PDV-a.\nViše iz ove kategorije « Četiri godine od rušenja: Na placu Svilare se gradi poslovni objekat\tBečej: Zvanično jedan novi slučaj kovid-19 na brzom testu, 10 na PCR testovima »


Usvojen Univerzalni periodični pregled o stanju ljudskih prava u BiH\n10.10.2019 / 14:49 Politika - Vanredna sjednica\nVijeće ministara BiH je na vanrednoj telefonskoj sjednici usvojilo Univerzalni periodični pregled o stanju ljudskih prava u Bosni i Hercegovini.\nDokument je usvojen nakon što je razmatran Izvještaj BiH za treći ciklus Univerzalnog periodičnog pregleda o stanju ljudskih prava koji je sačinjen u skladu sa stavom 5. Aneksa Rezolucije 16/21 Komiteta za ljudska prava UN-a.\nKada je u pitanju civilno društvo, postignut je određeni napredak u uspostavljanju institucionalnih mehanizama za saradnju između vlada i organizacija civilnog društva.\nTehnička izmjena osnova za pristupanje MAC-u\nVijeće ministara je utvrdilo izmijenjeni tekst obrasca rezervacije i notifikacija u odnosu na Konvenciju koje čine sastavni dio Prijedloga osnova za pristupanje Multilateralnoj konvenciji o uzajamnoj administrativnoj pomoći u poreznim stvarima (MAC), koje je Vijeće ministara Bosne i Hercegovine utvrdilo na 177. sjednici održanoj 19. 9. 2019. godine.\nMinistarstvo finansija i trezora će izmijenjeni tekst rezervacija i notifikacija koje su sastavni dio Prijedloga osnova za pristupanje Konvenciji dostaviti Predsjedništvu Bosne i Hercegovine u daljnju proceduru.


Najava sastanaka sa predstavnicima politickih partija u RS-u\nNakon održanih sastanaka sa predstavnicima HDZ-a BiH (detaljnije) i Narodnom strankom Radom za boljitak (detaljnije), danas će u Banja Luci biti obavljeni razgovori sa predstavnicima Partije demokratskog progresa, Socijalističke partije RS-a i Srpske demokratske stranke sa delegacijom Unije za za održivi povratak i integracije u BiH koju predvodi predsjednica Mirhunisa Zukić.\nNa zakazanim sastancima bit će rijeći o problematici, izbjeglica, raseljenih lica i povratnika u BiH, sa posebniom naglaskom na istraživački projekat koji je uradila ova organizacija, a odnosi se na poražavajuće rezultate izvještaja analize ankete o ostvarenju rezultata Platforme izbjeglica, raseljenih lica i povratnika 2006-2010.\nKao prioritetan zadatak budućim izabranim vlastima bit će predložena izgradnja postojećeg sistema, harmonizacija propisa u skladu sa Revidiranom Strategijom implementacije Anexa VII DMS-a, što podrazumjeva projektni pristup koji će se razraditi na nivou lokalnih zajednica, a finansijska sredstva treba da osigura Država i entiteti.\nUnija za održivi povratak i integracije u BiH još jednom želi naglasiti da je osnovni zadatak u Državi potpuna provedba Anexa VII DMS-a kroz Revidiranu Strategiju i njen okvirni program za period 2010-2014, kao i iznalaženje načina na koji bi se finansirao cjelokupni proces povratka.\nRazgovori sa ostalim političkim partijama u BiH čiji će predstavnici biti nosioci izvršne i zakonodavne vlasti bit će nastavljeni u narednom periodu.


Čitaku: Kosovo posvećeno dijalogu\nBeta 16. novembra 2016. 23:55\nAmbasadorka Kosova u Vašingtonu Fljora Čitaku ponovila je u sredu uveče u obraćanju Savetu bezbednosti UN posvećenost Kosova dijalogu s Srbijom uz posredovanje EU, ali je dodala da Kosovo nije zadovoljno nivoom sprovodjenja tih sporazuma.\n„Mi ponavljamo posvećenost dijalogu izmedju Kosova i Srbije uz posredovanje visoke predstavnice Federike Mogerini“, rekla je Čitaku na posebnoj sednici Saveta bezbednosti UN posvećenoj Kosovu.\nČitaku je rekla da je tačno da je pre nekoliko dana postignut dogovor o pozivnom broju za Kosovo, i da to bez sumnje predstavlja napredak, ali je dodala da je takav sporazum proslavljen i pre godinu dana.\nČitaku je posebno ukazala na, kako je rekla, konstantno kršenje dogovorene slobode kretanja od strane Srbije. Navela je da je nedavno dvoje ljudi uhapšeno na osnovu naloga za hapšenje Srbije i da su oni, pošto su proveli u zatvoru „suviše dugo“, oslobodjeni bez optužbi.\nPo njenim rečima, nedopustivo je da Srbija izdaje naloge za hapšenje jer ona nema nadležnost na Kosovu, i dodala da ne samo da je to pravno pogrešno nego podriva napore da se normalizuje region i blokira slobodu kretanja.\nProces normalizacije izmedju Kosova i Srbije ne završava se u Briselu gde su sporazumi potpisani već oni moraju i da budu sprovedeni na terenu, rekla je Čitaku.\nŠto se tiče novog zakona oko rudnika Trepče rekla je da je Srbija instrumentalizovala srpsku zajednicu na Kosovu za svoje ciljeve i naglasila da je Trepča na Kosovu, da pripada Kosovu i da će njom upravljati Kosovo. Pored toga rekla je da je zakon o Trepči u punoj saglasnosti sa ustavom Kosova.\nSrpske vlasti nemaju pravnu pozadinu za njihove tvrdnje samo kolonijalne tendencije prema Kosovu, rekla je ona.\n„Vremena kada se odluke o Trepči i drugim kosovskim resursima donose u Beogradu su prošla“, dodala je.\nOna je ponovila da ne treba više trošiti vreme Saveta bezbednosti UN na situaciju na Kosovu i da predstavnici tog tela imaju da rešavaju mnogo važnija pitanja nego što je Kosovo.\nKosovo je preduzelo mere bez presedana da rešava navodne zločine uspostavljanjem specijalnog suda, rekla je Čitaku i dodala da saradnja sa medjunarodnim pravosudjem nikad nije bila predmet pregovora na Kosovu i da Kosovo želi pravdu za sve.\n„Mi se ne plašimo pravde jer nemamo ništa da sakrijemo, naša stvar je pravedna i naš rad je pravedan“, rekla je ona.\nGovoreći o raseljenim Srbima osporila je izjave da ima 200.000 raseljenih Srba.\nRekla je da je za žaljenje kada dodje do incidenata prilikom posete Srba na Kosovu ali je i dodala da se lokalni stanovnici sećaju zločina koji su počinjeni 1999. godine i ponovila da je pravda jako važna.\nOko stanja Srpske pravoslavne crkve na Kosovu ona je rekla da samo sa jednom pravoslavnom crkvom imajui problema i da je to crkva koja je bespravno podignuta na terenu prištinskog univerziteta za vreme Slobodana Miloševiča.\nRekla je da je verska tolerancija okosnica kosovskog društva i da je uvek funkcionisala na Kosovu dok nije politika rešila da se umeša.


Kako da postanete “imuni” na loše raspoloženje – Eklinika.rs\nNajnovija studija rađena na Univerzitetu u Tel Avivu pokazuje da postoji trik, i to vrlo jednostavan, kako bi se umanjio uticaj svakodnevnih sitnih problema na naše raspoloženje.\nU čemu se trik sastoji? Potrebno je da se stalno izlažete negativnoj energiji, umesto da od nje bežite.\nZvuči pomalo nelogično, ali istraživači tvrde da je delotvorno.\n– Poznato je da loše raspoloženje smanjuje moć učenja. Pokazali smo da možete da izbegnete da upadnete u loše raspoloženje na prvom mestu tako što ćete da mislite na negativan događaj. Na primer, ako bacite pogled na novine pre nego što odete na posao i vidite naslov o tome kako je negde eksplodirala bomba ili se nekom detetu desila neka tragedija, lakše ćete da nastavite dan i vaši problemi u kancelariji izgledaće bezazleno u odnosu na loše vesti koje ste pročitali – kaže dr Šej Benhaim.\nIstraživači su izveli četiri odvojena, ali povezana eksperimenta u kojima su učesnicima pokazivali seriju negativnih i seriju neutralnih reči, koje su bile postavljene po bojama. Ranije istraživanje je pokazalo da je ljudima potrebno duže vreme da imenuju boju reči sa negativnim značenjem, nego onih sa neutralnim značenjem.\nPomenuto istraživanje je pokazalo da su ljudi kojima su pokazane iste negativne reči više puta u stanju da identifikuju boju mnogo brže nego oni koji su reč videli samo jednom. Za istraživače to znači da je negativna reč imala manji uticaj na raspoloženje kod onih koji su je češće viđali.


Radno vreme Kluba čitalaca Arhipelag za vreme novogodišnjih i božićnih praznika | Arhipelag\nRadno vreme Kluba čitalaca Arhipelag za vreme novogodišnjih i božićnih praznika\nBeograd, 30. decembra 2015. – Klub čitalaca Arhipelag tokom novogodišnjih praznika neće raditi od 1. do 5. januara.\nZbog režima rada PTT u vreme novogodišnjih praznika, završne ovogodišnje porudžbine poslaćemo poštom u sredu 30. decembra uveče.\nU utorak 5. januara Klub čitalaca Arhipelag radiće uobičajeno, dok će u sredu 6. januara raditi od 9 do 16 časova.\nKlub čitalaca Arhipelag neće raditi za Božić 7. januara i 8. januara.\nKnjige Arhipelaga tokom novogodišnjih i božićnih praznika možete da kupite i na štandu Arhipelaga na Novogodišnjem sajmu knjiga u Domu sindikata u Beogradu (u okviru štanda UPIS-a).


Kampanja ''Pitajte kada''\nAutor Nacionalna alijansa za lokalni ekonomski razvoj . U junu 2012. godine, četiri godine nakon pokretanja akcije Iz lavirinta, Nacionalna alijansa za lokalni ekonomski razvoj je u partnerstvu sa Radio-televizijom Srbije i uz podršku USAID Projekta za bolje uslove poslovanja (BEP) i Fondacije za otvoreno društvo pokrenula novu nacionalnu kampanju za unapređenje privrednog ambijenta pod nazivom Pitajte kada.\nU toku šest meseci, koliko je predviđeno da kampanja traje, NALED i RTS će emitovati kratke video spotove o različitim birokratskim problemima sa kojima se susreće privreda u Srbiji (komplikovane procedure, visoki i nepotrebni porezi, nesprovodivi zakoni) i informisati javnost o statusu i značaju sprovođenja regulatornih reformi u našoj zemlji. Ideja kampanje je da se skrene pažnja javnosti i izvrši pozitivan pritisak na nadležne institucije da obećaju ne samo šta, već KADA će određeni birokratski problemi biti rešeni. Detaljnije informacije možete pronaći na sledećem linku.TweetShare\tČita se...\tMilion potpisa u EU za vodu kao javno dobro\nEU izdvojila 7,5 miliona evra za civilni sektor u Srbiji Postanite član Kluba prijatelja UNICEF-a


Saradnja Općine Novo Sarajevo i Službe za zapošljavanje KS - informativa.ba\nVijesti Lokalne vijesti Saradnja Općine Novo Sarajevo i Službe za zapošljavanje KS\nNačelnik Općine Novo Sarajevo Nedžad Koldžo i direktor JU “Služba za zapošljavanje Kantona Sarajevo“ Midhat Osmanbegović potpisali su danas Memorandum o razumijevanju i saradnji u cilju realizacije Programa aktivne politike zapošljavanja, putem poslovne i stručne saradnje.\nRadi se o provođenju zajedničkih aktivnosti kroz programe zapošljavanja, obuke, dokvalifikacije, prekvalifikacije nezaposlenih osoba, te drugih programa od obostranog interesa u ovoj oblasti, a s ciljem smanjenja nezaposlenosti i otvaranja novih radnih mjesta na području općine Novo Sarajevo.\nKoldžo je naveo da se radi o tri segmenta koji će se realizovati kroz pojedinačne podsticajne mjere definisane u okviru Programa aktivne politike zapošljavanja koju provodi Općina Novo Sarajevo 2018. godine.\n- U budžetu za 2018. godinu u Programu aktivne politike zapošljavanja obezbijedili smo sredstva u iznosu 400.000 KM, od kojih je 280.000 KM predviđeno za stručno osposobljavanje bez zasnivanja radnog odnosa, subvencije za prekvalifikaciju, dokvalifikaciju i specijalizaciju nezaposlenih lica i boračke populacije, te sufinansiranje samozapošljavanja po javnom pozivu - kazao je načelnik Koldžo.\nTaj program omogućit će nezaposlenim licima sticanje radnog iskustva kod poslodavaca sa područja općine, kraće trajanje nezaposlenosti osoba bez radnog iskustva, obuku, dokvalifikaciju, prekvalifikaciju i specijalizaciju boračke populacije i drugih nezaposlenih lica, zatim pokretanje samostalne djelatnosti nezaposlenih osoba sa evidencije Biroa Novo Sarajevo.\nU okviru Programa zapošljavanja planirana je i realizacija provođenja kreditno – garantnog fonda za pokretanje „startup“ biznisa, kao i inkubatora poslovnih ideja za „startup“ biznis, a koji će obuhvatiti različite kategorije stanovništva poput mladih, boračke populacije, socijalne kategorije, žena i slično.\nDirektor JU “Služba za zapošljavanje KS“ Midhat Osmanbegović istakao je da će se realizacijom ovog projekta poboljšati postojeća dobra poslovna saradnja sa Općinom Novo Sarajevo s obzirom na to da je ovo jedan od projekata koji će dati konkretne rezultate u oblasti zapošljavanja i stručnog osposobljavanja, saopćeno je iz Općine Novo Sarajevo.\nOznake: #Općina Novo Sarajevo #Midhat Osmanbegović #SBB BiH #Nedžad Koldžo #SDA #JU “Služba za zapošljavanje Kantona Sarajevo


Renato Očko: Kontroling je takav kakvi su menadžeri i nikad nije bio potrebniji - Akta.ba\n28.08.2019. 09:25 / Izvor: Akta.ba\nNaime, kontroling je funkcija vođenja bez koje je teško zamisliti savremene kompanije. O tome koliko je moderni kontroling neizostavna karika svake kompanije koje želi rasti, razvijati se i dugoročno opstati, koja je tajna izgradnje pametnog kontrolinga, sa kojim se sve problemima susreću kontroleri, razgovarali smo za Renatom Očkom, direktorom Kontroling Kognoska.\nMnogi se danas okreću kontrolingu kao ključnom dijelu poslovanja. Koje su najvažnije prednosti i koliko ga firme danas prihvataju? Šta je to što najviše očekuju od kontrolera?


Besna pevačica napala predsednika: 'Ti si budala, potrebne su nam promene'\nIzvor: B92, 01.Jun.2020, 12:53\nBesna pevačica napala predsednika: "Ti si budala, potrebne su nam promene"\n"Imam mnogo toga da kažem o ovome, ali prvo što želim reći je da se bojim da ću pobuditi bes, iako su te emocije opravdane." Ovako je pevačica započela svoju objavu u kom je nazvala predsednika Trampa "rasističkom budalom".\nLedi Gaga se u dugoj izjavi osvrnula na smrt Džordža Flojda i na proteste koji su usledili.\nPevačica je pozvala na promenu sistema u kom predsednik "podstiče rasističke aktivnosti".\n"Besna sam zbog smrti Džordža Flojda koliko >> Pročitaj celu vest na sajtu B92 << i zbog gubitka života crnaca tokom stotina godina u ovoj zemlji kao rezultat rasizma i korumpiranih sistema koji ga održavaju", izjavila je Gaga.\n"Odavno znamo da je predsednik Tramp zakazao. On ima najmoćniju funkciju na svetu, ali ne nudi ništa osim neznanja i predrasuda dok se crni životi i dalje gube", kritikuje pevačica.\n"Znali smo da je budala i rasista od kada je preuzeo funkciju. On podstiče sistem koji je već ukorenjen u rasizmu i rasističkim aktivnostima i svi možemo videti šta se dešava", zaključuje Gaga.\n"Vreme je za promene, ti sistemi moraju da odumru", zaključila je višetruka dobitnica Gremi nagrade.


WTA Hobart - Blic Sport\nJOŠ JEDNA POBEDA Nina Stojanović na pragu turnira u Hobartu\nNaša teniserka Nina Stojanović došla je na korak do glavnog žreba turnira u Hobartu\nNIJE LAKO PROTIV FAVORITA Jelena zaustavljena već na startu turnira u Hobartu\nJelena Janković nije uspela da prebrodi prvo kolo turnira u Hobartu, izgubivši od Monike Nikulesku sa 2:6, 3:6.\nDEBAKL Jovanovski bez osvojenog gema protiv 141. igračice sveta\nSrpska teniserka Bojana Jovanovski nije uspela da se plasira u glavni žreb turnira u Hobartu, u Australiji, pošto je u noći između četvrtka i petka poražena u prvom kolu kvalifikacija.\nJovanovski za 27 minuta do osmine finala turnira u Hobartu\nBojana Jovanovski je neočekivano brzo došla do pobede u šesnaestini finala teniskog turnira u Hobartu.\nSamanta Stosur prejaka za Bojanu, Australijanka u polufinalu Hobarta\nAustralijska teniserka Samanta Stosur savladala je Bojanu Jovanovski sa 6:3, 6:2 u četvrtfinalu Hobarta kao prvi nosilac turnira, posle 73 minuta igre.\nBojana Jovanovski opravdala ulogu nosioca u Hobartu\nU prvom kolu teniskog turnira u Hobartu, Bojana Jovanovski je kao osmi nosilac savladala Nemicu Aniku Bek sa 7:5, 6:3.\nJakšićeva uspešno počela kvalifikacije u Hobartu\nMlada srpska teniserka Jovana Jakšić uspešno je startovala u kvalifikacijama na turniru u Hobartu, pošto je u prvom kolu pobedila Beloruskinju Aleksandru Sasnovič sa 6:3, 6:1.


Vučević najavio vanrednu inspekciju Promenade\nTanjug 15. septembra 2018. 21:56\nNOVI SAD – Gradonačelnik Novog Sada Miloš Vučević najavio je vanrednu inspekcijsku kontrolu na gradilištu tržnog centra „Promenada“, a povodom informacija da je loše urađena hidroizolacija tržnog centra „Promenada“ te da ugrožava sistem vodosnabdevanja i kanalizacije u Novom Sadu.\nVučević je za novosadski Dnevnik rekao da niko ne može da radi mimo zakona, preneo je portal 021.\n„Apsolutno će sve biti urađeno u skladu s propisima, uz konsultaciju sa stručnjacima. Niko nije ugrožen, niti bi to Grad ikad uradio ili dozvolio“, rekao je Vučević.\nOn je dodao i da se izmišljotine raznih političkih grupacija koje su se naknado uključile u raspravu o toj temi i koje misle da će se „ogrebati“ za neki politički poen, mogu okaraterisati kao besmislene i nekorektne prema građanima.\n„Time pokazuju svoju beskrupuloznost u želji da se dočepaju vlasti“, zaključio je gradonačelnik.\nPovodom problema nastalih na izgradnji „Promenade“ danas su reagovale i druge opozicione stranke i pokreti, navodeći u saopštenju da od gradske uprave zahtevaju da nipošto ne dozvoli da se na gradsku kanalizaciju priključi sistem za drenažu terena ispod novog tržnog centra.\nInvestitor planira da u gradsku kanalizaciju trajno ispušta preko 100 litara vode u sekundi što bi potpuno, kako je navedeno u saopštenju, zagušilo postojeći sistem i izazvalo poplave u čitavom gradu kad god padne jača kiša.


Upotreba petardi u novogodišnjoj noći je masovna, iako mogu da nanesu ozbiljne povrede - upozoravaju stručnjaci\nOpasne petarde bez atesta\nŽrtve najčešće deca, a ako se aktivira u blizini oka, može da izazove znatno oštećenje vida\nBEOGRAD - Novogodišnja noć je za mnoge prilika da sebi daju oduška, nekada i suviše, kako bi u toj najluđoj noći zaboravili "na sve". Veselje se, međutim, u toj euforiji i često pod uticajem alkohola, lako pretvori u noćnu moru, tako da se umesto najsrećnije, ova noć završi s kobnim posledicama. Zbog petardi, bombica, raketa i drugih pirotehničkih sredstava, čija je upotreba tokom novogodišnjih praznika postala nezaobilazna, mnogi završe u Urgentnom centru, ili u bolnici za lečenje opekotina.\nPetarde su možda i najmasovnije korišćeno sredstvo za pravljenje novogodišnjeg štimunga, a najpopularnije su među mališanima. A upravo za njih, ako s ovim sredstvima postupaju neoprezno, mogu da budu i te kako opasne, jer najviše povređenih ima upravo među decom.\n- U noći između 31. decembra i 1. januara građani nam se najčešće obraćaju sa opekotinama prvog i drugog stepena. Kada petarda eksplodira u nečijoj neposrednoj blizini, prvo se pojavi otok i bol, a zatim i crvenilo, temperatura i smanjena funkcija povređenog dela tela - kaže Vesna Nikolić, načelnik Polikliničke službe Zavoda za kožne i venerične bolesti.\nPrema njenim rečima, u slučaju povrede opečeno mesto treba oprati hladnom vodom ili nekim hemijskim sredstvom, kako bi se skinulo crnilo koje nastaje zbog baruta. Ranu zatim treba namazati mastima kao što su "jomelop" ili "jekoderm".\nOvo su, međutim, lakši oblici povreda, jer upotreba pirotehničkih sredstava može izazvati i teže telesne povrede, sa invaliditetom i trajno oštećenje vida.\nPažljivo s petardama\nIz Ministarstva unutrašnjih poslova upozoravaju da zbog nestručne ili neodgovorne upotrebe pirotehničkih sredstava svake godine, tokom praznika, veliki broj osoba biva povređen, a među njima najviše dece. Povrede su najčešće u vidu opekotina ruku i lica, ali evidentirane su i teže povrede kao što su trajno oštećenje vida. Beogradska policija je tokom decembra ove godine podnela 22 prekršajne prijave zbog neovlašćenog stavljanja u promet pirotehničkih sredstava bez odobrenja nadležnog organa. Od njih je oduzeto 63.204 petarde, blizu 200 raketa, preko 2000 vatrometa i oko 700 ostalih pirotehničkih sredstava. Iz SUP-a apeluju na Beograđane da se uzdrže od korišćenja pirotehničkih sredstava.\nIako je u vreme stare Jugoslavije njihova upotreba bila zakonom strogo zabranjena, prodaja petardi je legalizovana već nekoliko godina.\nNataša Nenadić, inspektor pri protivpožarnoj policiji, kaže da uvoznici petardi moraju da poseduju specijalnu dozvolu i atest, koji se izdaju na osnovu kvaliteta, a da tek potom Ministarstvo za ekonomske odnose izdaje dozvolu za uvoz.\n- Petarde spadaju u drugu klasu eksplozivnih naprava, što znači da je njihov uvoz dozvoljen. Prodaju uglavnom obavljaju prodavnice lovačke opreme i municije ili preduzeća koja poseduju specijalnu dozvolu za to - kaže gospođa Nenadić.\nNezaobilazno mesto u priči o petardama i prva asocijacija na pomen ovih malih mini-bombi je podzemni prolaz na Zelenom vencu u Beogradu. Početkom svakog decembra, na ovom mestu pojavljuju se preprodavci koji nude petarde po ceni koja je poslednjih godina sve niža i pristupačnija, ali na nesreću dostupna i najmlađima.\nOni, naime, predstavljaju veliku konkurenciju specijalizovanim radnjama. Primera radi, kutija od 100 petardi na Zelenom vencu košta oko 170 dinara, dok ista roba u prodavnici municije "Arsenal" u Ulici majke Jevrosime, košta 470 dinara, gotovo tri puta skuplje. Ovlašćenim prodavcima ostaje samo da se nadaju uvođenju reda u ovoj branši. Kako je cena "divljaka" veoma pristupačna, masovno korišćenje povećava procenat povreda. Iz tih razloga, prodavci preporučuju da petardu treba uvek držati za kraj i podalje od glave.\nIako naizgled deluju bezazleno, male zelene petarde, u obliku skraćene olovke, mogu biti i te kako opasne.\nAkademci tri fakulteta u Beogradu, na prvu loptu, o rezultatima izbora\nŠta kaže nauka o serijalu "Ne može da škodi" na Pinku\nMeteorolozi za januar najavljuju vrtoglave skokove i padove temperatura\nUstavni sud obustavio primenu Zakona o uređenju sudova\nGeneral-major Stojan Marković, komandant Niškog korpusa


Uveden je policijski čas od 17h do 5 sati ujutru, vikendom od 15h\nUkinuta dozvola o šetnji pasa između 20h i 21h\nSve pijace na otvorenom i zatvorenom su zatvorene do daljnjeg\n16 osoba je umrlo od posledica koronavirusa\nUkupan broj registrovanih slučajeva koronavirusa: 785\nU Braničevskom okrugu 7, u Požarevcu 4 potvrđena slučaja\n20:45 Državni sekretar u Ministarstvu zdravlja Berisav Vekić izjavio je da se o 33 pacijenta, koji su smešteni u privremenoj bolnici na Sajmu, brine 10 lekara i 25 medicinskih sestara.\n19:20 Muškarac zaposlen u jednoj gornjomilanovačkoj kompaniji oboleo je od koronavirusa, ima otežanu kliničku sliku i na respiratorima je, a smešten je u Klinički centar u Kragujevcu, saopštio je danas opštinski Štab za vanredne situacije.\nSa njim je u neposrednom kontaktu u prethodnom periodu bilo 29 lica, kojima je određen kućni karantin.\nTo je drugi slučaj obolelog od koronavirusa u Gornjem Milanovcu, a u izolaciji se nalazi 250 lica.\n19:05 Prema poslednjim podacima sa sajta Worldometers, u svetu je potvrđeno 752.747 zaraženih koronavirusom. Od toga je broj umrlih porastao na 36.226, a broj izlečenih na 158.705.\n18:55 Premijerka Srbije Ana Brnabić dogovorila se sa medicinskim ekspertima iz Kine da će se domaći stručnjaci o svim budućim odlukama konsultovati sa njima.\nU saopštenju se navodi da su stručnjaci iz Kine, koji su u Srbiji već dve nedelje, svakoga dana svog boravka prenosili iskustva iz svoje zemlje srpskim lekarima širom zemlje.\n18:50 Ministar za trgovinu, turizam i telekomunikaciju Rasim Ljajić rekao je da ima dovoljno zaliha, ali da bi moglo da se dogodi da nestane limuna.\nLjajić je za RTS rekao da je Turska zabranila izvoz do avgusta i da bi to moglo uticati na deficit.\n18:45 Rektorka Univerziteta u Beogradu Ivanka Popović izjavila je da će svi ispitni rokovi na tom univerzitetu morati da budu odloženi za vreme kada prođe vanredno stanje. Ona je za RTS rekla da će kada vanredno stanje prođe biti izvođene i blok nastave vežbi za one fakultete za koje je to potrebno.\n18:31 Zamenica direktora Instituta „Batut“ Darija Kisić Tepavčević izjavila je danas da se najavljeni prošireni krug testiranja na korona virus pre svega odnosi na zdravstvene radnike i na one koji su hospitalizovani zbog kliničke slike, bez obzira da li su putovali u inostranstvo ili ne.\nKisić Tepavčević je za TV B92 izjavila da će isključivo lekari odredjivati ko će biti obuhvaćen takvim testiranjem i da neće biti moguće da neko samoinicijativno traži testiranje zato što ima psihološki pritisak.\nOna je rekla da su testovi na korona virus do sada radjeni samo na Institutu „Torlak“ a da će ubuduće testiranje biti moguće i u drugim ustanovama.\n„Danas je po prvi put uradjeno više od 600 testova. Vrlo brzo može biti više od 1.000 a može da se meri i hiljadama“, rekla je Kisić Tepavčević.\n18:25 Savez samostalnih sindikata Srbije zatražio je od Vlade Srbije da zdravstveni radnici koji se nalaze na bolovanju zbog koronavirusa, primaju naknadu u punom iznosu.\n18:20 Fond za inovacione delatnosti odobrio je 53 miliona dinara za finansiiranje 12 inovativnih projekata koji bi trebalo da pomognu u suzbijanju koronavirusa.\nJedan od projekata za koji su odobrene finansije iz Fonda je „Life mask“, nova vrste zaštitne maske, inovativne firme CCS Solutions.\nTvorac maske Nikola Krstić izjavio je za N1 da će prva serija od 5.000 maski biti isporučena već za 10 dana.\n18:10 Više od 160 zemalja u svetu bori se protiv virusa COVID-19. I dok koronavirus predstavlja izazov i za najsofisticiranije zdravstvene sisteme na svetu, postoji jedna država koja tvrdi da uopšte nema slučajeva obolelih – Severna Koreja.\n„Nije se pojavio nijedan novi pacijent s koronavirusom“, rekao je Song In Bom, službenik Odbora za zdravstvena pitanja Severne Koreje prošlog meseca u zvaničnim novinama Rodong Sinmun, piše Al Džazira.\n18:00 U bolnici “Dragiša Mišović”, koja je namenjena isključivo za hospitalizaciju obolelih od kovida 19, danas se porodila pacijentkinja iz Sremske Mitrovice i rodila zdravu devojčicu, saznaje Tanjug u toj bolnici.\nMajka i otac su inače bili u izolaciji zbog velike sumnje da su zaraženi korona virusom, a u odeljenju Kovid Dragiše Mišović primljena je u fazi porođaja.\n17:45 Advokatska komora Srbije izrazila je protivljenje uvođenju suđenja putem video-linka, odnosno aplikacije „Skajp“, što je ocenila kao „procesne mogućnosti koje nisu predviđene zakonom“ i „predstavljaju drastično kršenje prava okrivljenog na pravično suđenje“.\nU Srbiji se protiv osumnjičenih da su prekršili mere samoizolacije, postupci vode putem video-linka, odnosno aplikacije „Skajp“, radi pravosudnih službenika i lica protiv kojih se vodi postupak.\n17:40 Trener Virtusa iz Bolonje Aleksandar Đorđević pomirio se sa činjenicom da prvenstvo Italije verovatno neće biti završeno. Virtus je lider Palakanestra sa samo dva poraza u 20 utakmica, dok u četvrtfinalu Evrokupa treba da se sastane sa Monakom.\n„Dok u zemlji umire hiljadu ljudi na dan zbog epidemije, besmisleno je pričati o sportu. Hiljadu ljudi dnevno! To je kao da se svaki dan sruši šest aviona”, izjavio je Đorđević za Koš magazin.\n17:30 Kliničko bolnički centar (KBC) u Severnoj Mitrovici poslao je u Institut „Torlak“ u Beogradu šest uzoraka osoba za koje se sumnja da su zaražene koronavirusom.\nOd ovih šest osoba, dve su smeštne na infektivnom odeljenju KBC, a ostali su u kućnoj izolaciji jer trenutno ne zahtevaju hospitalizaciju, rekao je za Kosovo onlajn epidemiolog Aleksandar Antonijević.\n17:25 Veliki trgovinski lanci u Srbiji imali su 61 odsto veću prodaju robe široke potrošnje tokom treće nedelje marta u odnosu na istu sedmicu prošle godine, dok je četvrte nedelje marta prodaja povećana za 43 odsto, pokazalo je istraživanje agencije Nielsen.\nMaloprodajni lanci beleže rast prodaje nekih kategorija čak i više od 700 odsto.\n17:20 Od 18. marta, kada je uvedena zabrana kretanja, do 29. marta direktor policije Vladimir Rebić kaže da su procesuirane 1.253 osobe zbog kršenja zabrane kretanja. I da je „dnevno konstantan broj“ između 100 i 120 ljudi koji krše tu meru Vlade.\n17:10 Na pitanje šta da rade ljudi koji imaju blage simptome – na primer teperaturu 37,2 i to više dana, peckanja u grlu i glavobolju, infektolog Ivana Milošević sa Infektivne klinike kaže da treba da se jave izabranom lekaru, jer su domovi zdravlja sa određenim stanicama, uključeni u dijagnostiku, kad je u pitanju koronavirus.\nTu će se, nakon kliničkog pregleda, proceniti da li treba da se rade biohemijske analize i snimak pluća, oni koji su za hospitalizaciju, šalju se u Infektivnu kliniku, navela je.\nMeđutim, podvlači, takvi pacijenti, pošto nema indikacija za hospitalizaciju, vraćaju se kući i biće pod kotrolom nadležnog epidemiologa.\n17:00 Na pitanje novinara N1 koje brojeve saopštavaju, s obzirom na to da kasne rezultati testiranja, epidemiolog Predrag Kon kaže da saopštavaju brojeve na osnovu rezultata koji su izdati, odnosno koji su gotovi.\nZbog većeg kapaciteta testiranja sada smo imali izvesnog kašnjenja u dobijanju rezultata, u narednom vremenskom periodu, mobilizacijom svih laboratorija koje mogu da rade, očekujemo da se to smanji, navela je zamenica direktorke Instituta Batut Darija Kisić Tepavčević.\n16:55 Srbija sutra šalje prvi veliki kontingent pomoći Republici Srpskoj, saznaje Tanjug. U paketu pomoći naći će se pet kliničkih, pet transportnih respiratora, 30 000 epidemioloških maski N95, 200 naočara i 50 000 rukavica, a biće poslati i lekovi.\n16:50 U ovom trenutku u svetu je 740.235 osoba zaraženo korona virusom\n16:45 Na konstataciju novinara da postoje firme koje ne poštuju preporučene mere – nemaju zaštitnu opremu za radnike, ne rade im zaposleni od kuće, prevoze se u organizovanom prevozu gde su vrlo blizu jedno drugog – epidemiolog Predrag Kon je rekao da je zaštita zaposlenih u nadležnosti poslodavca i da on mora da nađe rešenje ili da prekine sa radom.\n„Ako on (poslodavac) to nije u stanju da obezbedi, onda ima i on problem ali i mi zajedno imamo problem, a posebno ti radnici… Prema tome on mora da iznađe rešenje ili da prekine sa radom„, rekao je Kon na konferenciji za novinare.\n16:35 Kompletan program mera za pomoć privredi Srbije pogođenoj posledicama epidemije koronavirusa predstraviće sutra javnosti ministar finansija Siniša Mali i predsednik Privredne komore Srbije Marko Čadež, saznaje Tanjug u Vladi Srbije\nPrema ranije zvanično nepotvrđenim informacijama, očekivalo se da će program predstaviti predsednik Srbije Aleksandar Vučić.\n16:29 Broj zaraženih koronavirusom u Sloveniji je 756, što je 62 više nego u nedelju, objavilo je Ministarstvo zdravlja ističući da se rast broja zaraženih „stabilizuje“.\n16:21 Epidemiolog Zavoda za javno zdravlje u Pirotu Radmila Zec izjavila je danas da su na području Pirotskog okruga obolele 52 osobe, a brojka od sedam potvrđenih slučajeva koronavirusa je ostala ista jer se laboratorijska potvrda od petka popodne ne radi na Torlaku.\n“Broj zvanično potvrđenih slučajeva samo je vrh ledenog brega, pa se obolelima smatraju osobe koje su bile u potvrđenom kontaktu sa obolelima, a već se javljaju i porodične epidemije”, rekla je doktorka Zec.\n16:14 Svi koji imaju veoma blage simptome, kao što su niska temperatura i grebanje grla, a to traje danima, treba prvo da se jave svom izabranom lekaru, pa će nakon pregleda biti utvrđeno da li treba da se rade analize, a zatim i da li je potrebna hospitalizacija, izjavila je danas Ivana Milošević, infektolog sa Infektivne klinike u KCS.\n16:09 U Hrvatskoj je 77 novoobolelih od koronavirusa i sada je trenutno 790 zaraženih, oporavljenih 64, a preminulih je i dalje šest, objavio je Nacionalni štab civilne zaštite.\n16:02 U Severnoj Makedoniji je umro još jedan oboleli od koronavirusa, što je sedmi smrtni slučaj od te zaraze, objavio je ministar zdravlja Venko Filipče.\n15:56 Sindikat lekara i farmaceuta Srbije zatražio je od nadležnih da odmah sprovedu sve mere zaštite zdravstvenog osoblja i bez izuzetka obezbede opremu za ličnu zaštitu, a predložio je i da se slučajevi odsustva sa rada zdravstvenih radnika zbog poštovanja naložene mere izolacije podvedu pod plaćeno odsustvo.\n15:47 Kompanija Tončev gradnja saopštila je da je ubrzala radove na sanaciji Univerzitetske dečje klinke u Tiršovoj ulici u Beogradu kako bi od sutra bolnica mogla da prima pacijente.\n15:34 U Čačku je potvrđeno prisustvo virusa korona kod 16 osoba, a u toku prethodnog dana u bolnicu su primljena tri nova pacijenta, pa je ukupno 22 pacijenta koji se leče u toj zdravstvenoj ustanovi.\n15:20 Epidemiolog Predrag Kon saopštio je da je 65% obolelih u Srbiji između 25 do 55 godina, i da je virus najviše prisutan kod radno sposobnog stanovništva.\n15:10 U Srbiji je do 15 časova 30. marta 2020. godine registrovan ukupno 785 potvrđen slučaj COVID 19, što je 44 više nego u nedelju, kada je bilo registrovan 741 slučaj. Više informacija možete pročitati OVDE.\n14:51 Za sada nema podataka o novozaraženima na području Braničevskog okruga, jer kako je za Boom 93 rekla direktorka ZZJZ, Ana Jovanović, još uvek nisu stigli rezultati za uzorke koji su poslati tokom vikenda. Kako je rekla zaključno sa petkom 27. martom, nema promena u broju zaraženih na području okruga.\nPrema rečima Jovanović, do sada su uzorci uzeti od 29 osoba koje su ispunjavale definiciju slučaja, a budući da je prema podacima koje smo od nje dobili u petak tada bilo uzorkovano 23 osoba, sada se rezultati čekaju za 6 uzoraka.\n13:40 Radno vreme prodavnica Tempo, Maksi i Idea je izmenjeno usled promene trajanja policijskog časa tokom vikenda.\nMaksi i Tempo prodavnice će radnim danom raditi od 7 do 15 časova, dok će vikendom biti otvorene od 7 do 13 časova.\nProdavnice Idea i Roda će radnim danom biti otvorene od 7 do 16 časova, uz izuzetak prodavnica u ulicama Nemanjina i 7. jula koje će tokom sedmice raditi od 7 do 15 časova. Više informacija možete pročitati OVDE.\n13:20 Uprava za izvršenje krivičnih sankcija saopštila je da su u naredne sve sedmice zabranjene sve posete osuđenicima u kazneno popravnim zavodima i okružnim zatvorima, i da će im biti omogućeno da u što većoj meri koriste telefonske govornice.\nAdvokati imaju pravo na posete svojim branjenicima koji se nalaze u pritvoru samo ako u narednih sedam dana imaju zakazano suđenje u pritvorskim predmetima, i to u trajanju od 30 minuta radi pripremanja odbrane, navodi se u saopštenju. Više informacija možete pročitati OVDE.\n13:01 Policija je u nedelju obilazila pojedine beogradske pravoslavne hramove radi kontrole sprovođenja nedavne preporuke Vlade Srbije crkvama i verskim zajednicama da zbog smanjenja rizika od virusa korona obrede obavljaju na bezbedniji način i bez prisustva vernika, piše Danas.\n12:55 Preduzeće namenske industrije “Sloboda” iz Čačka obustavilo je danas rad zbog epidemije korona virusa u Srbiji.\nKako je agenciji Beta rečeno u Samostalnom sindikatu kompanije, proizvodnja bi trebalo da počne 21. aprila.\n12:45 Doktorka, specijalista epidemiologije iz Vrnjačke Banje, koja radi u Zavodu za javno zdravlje u Kraljevu, zaražena je koronavirusom, potvrdio je direktor kraljevačkog Zavoda Aleksandar Macan. On je za rekao da je zato cela epidemiloška služba zavoda i deo drugih službi u samoizolaciji.\n12:24 Na Klinici za infektivne bolesti Kliničko-bolničkog centra Vojvodine (KCV) preminula je 81-godišnja pacijentkinja inficirana koronavirusom, navodi se na sajtu KCV.\nU Kliničkom centru Vojvodine trenutno se leči 42 pacijenata kod kojih je potvrđeno da su oboleli od virusa COVID-19.\nOd toga, četiri pacijenta se nalaze u izuzetno teškom stanju i njihovo lečenje zahteva primenu mehaničke ventilacije.\n11:51 Prema odluci štaba za vanredne situacije u opštini Veliko Gradište, radi suzbijanja i širenja zarazne bolesti Covid-19 i zaštite stanovništva od ove bolesti, zabranjuje se rad svih zelenih pijaca na teritoriji opštine Veliko Gradište.\nNaredba stupa na snagu danom donošenja, a primenjuje se od ponedeljka 30. marta.\n11:38 Vojni sindikat Srbije saopštio je danas da mu se javlja sve veći broj pripadnika Vojske Srbije (VS), žaleći se da nedostaju zaštitna sredstva od korona virusa i da se ne sprovode naredjene mere zaštite.\n“Zabrinuti su zbog nedostatka zaštitnih sredstava, pre svega maski i rukavica, kao i dezinfekcionih sredstava, pri čemu ukazuju na to da se pretpostavljene starešine ne obaziru na njihove zahteve da im se ova sredstva obezbede. Često se dešava da jednu masku i jedan par rukavica koriste više dana”, preneo je Sindikat.\n11:28 Građani koji su u karantinu u Košutnjaku pobunili su se jer još uvek nisu dobili rezultate testova na koronavirus, prenosi N1. Oni su izašli iz smeštaja, nakon čega je intervenisala žandarmerija i počela da ih vraća u karantin.\n11:13 Avion „Er Srbije“ odleteo je za Stokholm, odakle će vratiti naše građane. U povratku će sleteti i u Brisel.\n11:05 Preduzeća iz sektora građevinarstva, saobraćaja i infrastrukture ustupila su 60 putničkih i kombi vozila zdravstvenom sistemu Srbije, na poziv potpredsednice Vlade i ministarke Zorane Mihajlović.\n11:00 U Kliničkom centru Niš hospitalizovana su 33 pacijenta sa potvrđenim prisustvom koronavirusa, a njih 13 je u jako teškom opštem stanju i priključeni su na respiratore, saopštila je danas ta zdravstvena ustanova.\nNavodi se da su pacijenti pod 24-časovnim nadzorom i detaljnim monitoringom životnih funkcija.\n10:51 Vlada Srbije prihvatila je većinu antikriznih mera koje je predložila privreda i važno je da one što pre budu sprovedene, rekao je predsednik Privredne komore Srbije Marko Čadež.\n“Paket antikriznih mera u vreme vanrednog stanja usled epidemije korona virusa, koji će sutra biti predstavljen, osiguraće da mala i srednja preduzeća u Srbiji ostanu stub privrede”, rekao je Čadež.\n10:40 Direktorka Instituta za pulmologiju rekla je za RTS da je ta ustanova tokom vikenda primila i mlade pacijente zaražene koronavirusom kojima je bolest brzo napredovala i koji su morali u Intenzivnu jedinicu.\n10:30 Sve beogradske pijace, koje su do sada radile tri dana nedeljno, biće zatvorene. To je jedna od novih mera koje će grad Beograd uvesti u skladu sa odlukama Republičkog štaba za vanredne situacije, najavio je predsednik Skupštine grada Nikola Nikodijević. Nikodijević je za TV Prva precizirao da ima dovoljno svežeg voća i povrća u marketima i naglasio da građani neće biti oštećeni, saopštila je Gradska uprava.\nGradonačelnik Beograda Zoran Radojičić izjavio je da je opštinama u Beogradu dostavljeno 50.000 paketa namenjenih penzionerima koji imaju primanja manja od 30.000 dinara.\n„Do kraja nedelje, petak ili subota, biće spakovano svih 173.000 paketa za njih“, rekao je Radojičić\n10:21 U Federaciji BiH potvrđeno je još 13 slučajeva zaraze virusom korona, čime je ukupan broj zaraženih porastao na 340.\nNa Kliničkom centru Univerziteta u Sarajevu tokom noći testirano je 46 uzoraka, od kojih su 33 bila negativna.\n10:15 Kliničkom centru Kragujevac donirana je medicinska oprema vredna 5,5 miliona dinara.\n„Donator je kragujevačka kompanija MIND Grupa, a reč je o savremenim pacijent-monitorima, neophodnim za praćenje vitalnih funkcija i fizioloških parametara kod pacijenata na mehaničkoj ventilaciji ili anesteziji“, saopštila je portparolka kragujevačkog Kliničkog centra Vanja Đorđević.\nĐorđević dodaje da je donirana oprema montirana i već se koristi.\n10:10 Još jedan avion Er Srbije poleteće danas za Šangaj kako bi dopremio medicinsku opremu iz Кine, rečeno je Tanjugu u nacionalnoj aviokompaniji Srbije.\n10:05 Episkop valjevski vladika Milutin (71) preminuo je noćas u KBC “Dragiša Mišović” u Beogradu gde se nalazio na lečenju od korona virusa.\n09:58 U Crnoj Gori je registrovano šest novih slučajeva zaraze korona virusom i sada ih je ukupno 91.\nKako je saopšteno iz Instituta za javno zdravlje, od sinoćnjeg preseka analizirano je 29 testova među kojima je bilo šest pozitivnih.\n09:52 U Hrvatskoj je ukupno 715 slučajeva korona virusa, pokazuju juče objavljeni podaci, te je zabeležen šesti smrtni slučaj.\nTokom vikenda preminule su tri osobe, a poslednji je bio pacijent u KB-u Dubrava, koji je već bio teži bolesnik usled moždanog udara, a njegovo zdravstveno stanje se zakomplikovalo koronavirusom.\n09:44 Ministar odbrane Aleksandar Vulin izjavio je jutros da nema registrovanih slučajeva korona virusa u migrantskoj populaciji i da se oni nalaze u 17 kampova koje obezbeđuje Vojska Srbije.\n“Njima nije dozvoljeno kretanje sem uz posebne dozvole, da odu u nabavku ili zbog medicinskog tretmana”, rekao je Vulin, navodeći da i u tim slučajevima migranti imaju pratnju.\n09:34 Upis u evidenciju Nacionalne službe za zapošljavanje u poslednjih pet dana, od kada radi elektronsko prijavljivanje, zatražilo je 1.455 ljudi, od kojih se 1.152 prijavilo za korišćenje novčane naknade, kaže ministar za za rad, zapošljavanje, boračka i socijalna pitanja Zoran Ðorđević.\nPozvao je ponovo poslodavce da ne otpuštaju radnike i naveo da je uveren da će nakon najave predsednika Aleksandra Vučića da će država pomoći poslodavcima, većinu otpuštenih radnika vratiti na posao.\n09:24 Kineska doktorka Ksiong Jan, koja je stigla u Srbiju u timu kineskih stručnjaka, izjavila je da nema velikih problema u lečenju koronavirusa ako se na vreme otkrije i počne lečenje, kao i da je veoma važno da ljudi ne dođu u situaciju da koriste respiratore.\n09:15 Studenti Mašinskog fakulteta u Beogradu (MF) napravili su i donirali 80 zaštitnih vizira medicinskim ustanovama u Beogradu.\n09:01 Devet vojnika je inficirano COVID-19, svi su dobro i uspešno se oporavljaju, kaže ministar odbrane Aleksandar Vilin i dodaje da su još 642 vojnika u samoizolaciji. On je rekao da su zaraženi vojnici radili sa građanima na severu naše zemlje, prilikom kontrole granice.\n“Svi su dobro, uspešno se oporavljaju. Imamo 642 vojnika u samoižolaciji, koji su bili u kontaktu sa nekim ko je oboleo. Njihovo stanje se prati”, rekao je Vulin za TV Pink.\n08:10 Predsednik Srbije Aleksandar Vučić rekao je za TV Prva da će država obezbediti pomoć malim i mikro preduzećima tako što će vlasnicima i njihovim zaposlenim platiti minimalnu zaradu za tri meseca, ako tokom vanrednog stanja ne otpuste više od 10 odsto radnika.\n„Za tri meseca platićemo minimalac svakom preduzetniku, svakom od njihovih zaposlenih“, kazao je Vučić za Prvu.\nOn je rekao da država želi da preduzetnici prežive i da će im odložiti plaćanje poreza i doprinosa.\nPrema predsednikovim rečima, samo ta mera će državu koštati 700 miliona evra.\nPaket pomoći privredi koji priprema Vlada Srbije, prema Vučićevim rečima, biće u vrednosti oko pet milijardi evra.\n08:05 Slovenija je pooštrila ograničenja putovanja i uvela obavezu nošenja zaštitne opreme u cilju sprečavanja širenja pandemije koronavirusa.\nSlovenci od ponoći neće moći da izlaze iz svojih gradova, a biće i u obavezi da nose rukavice i zaštitne maske kada idu u prodavnice hrane i druge otvorene radnje.\n„Najteži deo borbe protiv koronavirusa je pred nama“, rekao je premijer Janez Janša u televizijskom obraćanju.\nOd ponedeljka 30. marta biće obavezna i dezinfekcija hodnika i stepenica stambenih zgrada dva puta dnevno.\n08:00 Prema podacima Univerziteta Džon Hopkins u Balatimoru (SAD) broj zaraženih koronavirusom u svetu prešao je 700.000. Podaci objavljeni u nedelju uveče pokazuju da je na globalnom nivou od COVID-19 obolelo 704.095 osoba. Do sada je preminulo 33.509 ljudi.\nPrednjači Italija sa 10.779 smrtnih slučajea, a iza nje je Španija sa 6.606. U Kini, odakle je i krenulo širenje koronavirusa iz Vuhana u pokrajini Hubej, do sada su život izgubile 3.304 osobe.\nNajviše zaraženih je u Sjedinjenim Američkim Državama, 132.637 ljudi. Do sada se od COVID-19 izlečilo 145.706 ljudi širom sveta.\n07:55 Studenti Mašinskog fakulteta u Beogradu (MF) napravili su i donirali 80 zaštitnih vizira medicinskim ustanovama u Beogradu – domovima zdravlja Palilula i Stari Grad i Kliničko-bolničkom centru (KBC) Bežanijska kosa, saopštio je taj fakultet.\nSavez studenata Mašinskog fakulteta priključio se inicijativi za izradu zaštitnih maski za lice pod nazivom „Maksa za sve“, koju su formirali njihove kolege Mihailo Petrović, Uroš Letunica, Nikola Raičević, Nikola i Miloš Petrašinović, navedeno je na internet stranici fakulteta.\nOni su, kako je objavljeno na sajtu, „uz veliku pomoć društveno odgovornih firmi i pojedinaca i uz podršku uprave Mašinskog fakulteta“ za samo par dana napravili 80 zaštitnih vizira.\n07:50 Od uvođenja mera ograničavanja kretanja i aktivnosti zbog koronavirusa, u urbanim područjima širom Evrope smanjen je nivo zagađenosti vazduha, pokazuju u ponedeljak najnoviji satelitski snimci.\nSnimke satelita Sentinel-5 pokazuju da je u razdoblju od 5. do 25. marta u velikim gradovima, među kojima u Briselu, Parizu, Madridu, Milanu i Frankfurtu, zabeleženo smanjenje prosečnog nivoa štetnog ugljen dioksida u poređenju sa istim razdobljem godinu ranije.\nTo se poklapa s uvođenjem mera ograničenja saobraćaja, najvećeg izvora ugljen dioksida, i smanjenjem proizvodnje u fabrikama koje ispuštaju štetne gasove u velikom broju evropskih zemalja usled pandemije koronavirusa.\nNovi snimci, koje je objavila Evropska svemirska agencija (ESA) a analizirao Evropski savez za javno zdravstvo (EPHA), pokazuju smanjenu gustoću gasa ugljen dioksida, koji može uzrokovati respiratorne probleme i rak.\nZatvorene i sve zelene pijace u Velikom Gradištu\n„Neće valjda mene“ ne postoji u medicini


20:20 >> 22:32\nEvroliga: Fener je gazda Istanbula, "armejci" pokorili Atinu, pao "kralj"\nU istanbulskom derbiju, Fenerbahče je u gostima pobedio Anadolu Efes - 89:84 u 19. kolu Evrolige.\n19:48 >> 22:40\nVIDEO: Oduševiće vas reakcija Dragićevog sina kada vidi oca na televiziji\nSimpatičan snimak pojavio se na društvenim mrežama.\nAlimpijević razočaran: Loša odbrana, glupi faulovi...\nTrener Crvene zvezde Dušan Alimpijević bio je razočarana posle poraza u Istanbulu.\n18:04 >> 21:00\nAnadolu Efes se revanširao Crvenoj zvezdi za poraz u "Pioniru" prošlog meseca (100:81) i takođe stotkom - 104:95 naneo srpskog šampionu deseti poraz u Evroligi. Crveno-beli su bili oslabljeni...\nŠtimac postigao "dabl-dabl", ali je Efes pregažen u Istanbulu\n11:49 >> 13:26\nPočela čistka: Efes otpustio Murića i Perasovića\nSamo tri pobede u 12 evroligaških mečeva i pretposlednje mesto na tabeli znak su da Anadolu Efes mora nešto da menja.\n20:09 >> 22:09\nTrener Crvene zvezde Dušan Alimpijević bio je prezadovoljan ubedljivom pobedom nad Anadolu Efesom - 100:81 u 11. kolu Evrolige.


Pomoć iz Rusije, stiže novi sanitet za Dom zdravlja | Patak Online – Valjevo vesti\nPomoć iz Rusije, stiže novi sanitet za Dom zdravlja\nVALJEVO – Valjevski Dom zdravlja dobiće kao donaciju novo sanitetsko vozilo, a reč je o poklonu grupe humanih ljudi iz Srbije koji su na privremenom radu u Rusiji i koji su završili akciju prikupljanja sredstava za pomoć Valjevu u borbi protiv korona virusa.\nInicijator akcije, Valjevac Andrija Vlajković je rekao da je na specijalno otvoren račun za tu namenu bilo prikupljeno 2.846.200 rubalja, što je 34.168 evra. Od tog novca donator su, po preporuci direktorke Doma zdravlja dr Branke Antić, odlučili da za službu Hitne pomoći kupe novo sanitetsko vozilo.\nPošto je ugovor o donaciji potpisan, novac je uplaćen na račun firme u kojoj se nabavlja vozilo marke “Reno”, a Vlajković ističe da će nastaviti sa prikupljanjem novca za potrebe valjevskog zdravstva, kao i pomoći gradu. Narednih dana, kako je najavio, počeće sa prikupljanjem sredstava za nabavku rukavica, maski i drugog sanitetskog materijala.\nPrethodni članak „Krušik“ ne radi dve sedmice od ponedeljka\nSledeći članak Dezinfekcija se nastavlja u nedelju i ponedeljak.


od Admin taj Sub 6 Sep 2008 - 13:33\nPotpredsednik Srpske radikalne stranke (SRS) Dragan Todorović potvrdio je danas da ta stranka neće glasati za Predlog zakona o ratifikaciji Sporazuma o stabilizaciji i pridruživanju Evropskoj uniji\nTodorović je agenciji Beta rekao da je "sve jasno" i da je tačno pisanje današnje beogradske štampe.\nBeogradski listovi pišu danas da je do preokreta kod radikala došlo posle pritiska lidera Vojslava Šešelja iz Haga, posle čega je, na Predsedničkom kolegijumu SRS, prevagu odnela Šešeljeva struja, a stav njegovog zamenika Tomislava Nikolića, koji je bio za SSP, nije dobio većinu.\nSešelj je još u četvrtak, prema pisanju beogradskih medija, "zapanjen" potezom svojih stranačkih kolega, telefonirao rukovodstvu i poručio im da ne ulaze ni u kakve paktove sa Vladom i da bi glasanje za SSP značilo izdaju Kosova.\nFunkcioner SRS-a Milorad Mirčić rekao je danas agenciji Beta da ništa ne zna o toj odluci, kao i o raskolu u stranci.\nMirčić je novinaru Bete posle prvog poziva rekao da ga može pozvati kasnije kad sazna nesto, ali je u drugom pozivu ponovio da "ne zna ništa o tome".\nOstali funkcioneri te stranke nisu bili dostupni za komentar.


Izrael poziva ruske eksperte: Dođite da vidite šta Iran ima - Sputnjik Srbija\n13:23 01.05.2018 (osveženo 13:26 01.05.2018) Preuzmite kraći link\nPremijer Izraela Benjamin Netanijahu informisao je predsednika Rusije Vladimira Putina o novim obaveštajnim podacima o nuklearnom programu Irana i predložio da pošalje radnu grupu radi detaljnog upoznavanja sa materijalima, saopštio je neimenovani izvor Sputnjika.\n„U telefonskom razgovoru, Netanijahu je informisao predsednika Putina o sadržaju materijala. On je pozvao radnu grupu da taj materijal prouči“, rekao je sagovornik agencije.\n„Dosad nije odlučeno da le će to biti urađeno u Rusiji ili Izraelu“, dodao je on.\nNemačka, Velika Britanija i Francuska će istim povodom takođe uskoro poslati svoje ekspertske grupe u Izrael.\nIzraelski premijer Benjamin Netanijahu izjavio je juče da je njegova vlada došla do „pola tone“ tajnih iranskih dokumenata koji pokazuju da je Teheran imao program nuklearnog naoružanja.\nAmerički list „Njujork tajms“ je objavio da su izraelski špijuni ukrali tajnu arhivu o iranskom nuklearnom programu tokom noćne operacije u januaru 2018. godine.


Evropski parlament tolerantan prema štetnim emisijama\nponedeljak, 08. feb 2016\nPrema planu Evropske komisije koji je usvojen, od septembra 2017. godine novi dizel motori moći će da premašuju ograničenje emisije azotnog oksida za više od dva puta. To prekoračenje će od 2020. godine da bude umanjeno na 50 odsto i neće biti vremenski ograničeno. Pravni stručnjaci u Evropskom parlamentu rekli su uoči glasanja da je ovakvo rešenje nelegalno.\nOtvorena konferencija o klimi u Parizu\nponedeljak, 30. nov 2015\nU Parizu je danas zvanično otvorena dvonedeljna konferencija Ujedinjenih nacija o klimatskim promenama, na kojoj će svetski lideri nastojati da dogovore dugoročni sporazum o smanjenju emisije štetnih gasova. Globalni klimatski samit COP21 u....\nProizvođači odgovorni za zbrinjavanje otpadnih guma\nsreda, 04. nov 2015\nNa sednici Grupacije proizvođača guma i gumarskih proizvoda PKS, koja je održana u kompaniji Tigar Tajers, poseban akcenat stavljen na zbrinjavanje otpadnih guma. Predstavnici Agencije za zaštitu životne sredine podsetili su na važeću....\nutorak, 03. nov 2015\nSagorevanje samo jednog litra goriva oslobađa blizu 2.5 kilograma ugljendioksida. Treba imati na umu da su potrebna 3.5 odrasla drveta kako bi se neutralisala količina ugljendioksida koju samo jedan automobil godišnje proizvodi čekajući na....\nEU ublažava limit za štetne gasove\nsreda, 28. okt 2015\nDržave članice Evropske unije dogovorile su ublažavanje ograničavanja emisije štetnih gasova pri testiranju dizel automobila u realnim uslovima vožnje, uprkos skandalu u nemačkom proizvođaču automobila Volkswagen (VW) sa spornim....\n1 2 3 4 5 6 Idi na stranu: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32


„Falkon“ vraćen zbog kafe prosute na kontrolnu tablu - 20.04.2015, Sputnik Srbija\nDirektorat civilnog vazduhoplovstva Srbije saopštio je večeras povodom incidenta sa avionom „falkon 50“ da je u izveštaju pilota i kopilota navedeno da je do... 20.04.2015, Sputnik Srbija\n20:20 20.04.2015 (Osveženo: 16:19 05.10.2015)\n© Wikipedia / Flickr upload botFalkon 50\n„Pilot je tada počeo da salvetom briše prosutu kafu i tom prilikom je slučajno aktivirao pomenuti prekidač. Avion je tada počeo da gubi visinu, ali je brzo uspostavljena kontrola nad letelicom“, navode pilot i kopilot u izveštaju, prenosi Tanjug.\nPredsednik Srbije Tomislav Nikolić je 17. aprila avionom „falkon 50“ registarske oznake JU-BNA putovao u Vatikan, ali nakon tog incidenta avion se vratio za Beograd.\n18 April 2015, 14:41\nKopilot Zorić je privremeno suspendovan, saopštio je večeras Direktorat civilnog vazduhoplovstva.\nMinistarstvo građevinarstva, saobraćaja i infrastrukture saopštilo je da je zbog velikog interesovanja javnosti o povratku aviona Vlade Srbije sa linije Beograd-Rim dostavlja do sada dostupna osnovna dokumenta na osnovu kojih se radi izveštaj o događaju u avionu "falkon 50".\nU izveštaju Direkcije za bezbednost i nadzor Direktorata civilnog vazduhoplovstva Srbije, kaže se:\n"Dana 17. 4. 2015. godine avion 'falkon 50' registarske oznake YU-BNA, vratio se sa leta ka Rimu nakon neplaniranog (slučajnog) aktiviranja 'emergency slot extension' prekidača, kada se pri poniranju ugasio i motor broj 3, koji je ponovo upaljen posle par minuta.\nPosle normalnog sletanja na polazni aerodrom izvršna je inspekcija DCV (inspektor Zlatko Talić) sa zapisnikom.\nU toku popodneva su izvršeni svi pregledi aviona po zahtevanoj proceduri MM i proba motora (vidi Prilog 1 sa upisanim 'taskovima' provere).\nDana 18. 4. 2015. godine planiran je i probni let aviona po preporuci DCV i dogovoru sa Avio-službom Vlade RS, ali isti nije obavljen zbog nemogućnosti starta motora 3.\nTada je konstatovano po troubleshoting procedure' problem u gorivnom sistemu motora (gorivna pumpa je imala neodgovarajući pritisak)."\nU toku sutrašnjeg dana izveštaj Direktorata civilnog vazduhoplovstva će biti kompletan, a tim povodom Direktorat će održati vanrednu konferenciju za novinare, navedeno je u saopštenju Ministarstva.\nPredsednik Srbije Tomislav Nikolić je 17. aprila avionom "falkon 50" registarske oznake YU-BNA, putovao u Vatikan, ali nakon tog incidenta avion se vratio za Beograd.


Predstavljen lokalni akcioni plan zapošljavanja u Majdanpeku – RADIO TELEVIZIJA BOR\nPredstavljen lokalni akcioni plan zapošljavanja u Majdanpeku\n5 godina ago Dušica Stojanović\nMAJDANPEK – Razmatranje povećanja cena usluga Javnog komunalnog preduzeća „Vodovod“, koje je bilo predvidjeno dnevnim redom današnje sednice Opštinskog veća u Majdanpeku, odloženo je za narednu sednicu. Ipak, ovom prilikom, direktor majdanpečkog „Vodovoda“ Nebojša Zarkov, obrazložio je potrebu povećanja cena komunalnih usluga za 10 odsto, kako bi se obezbedili uslovi za nesmetan rad i smanjenje subvencija od strane lokalne samouprave. Pred članovima Veća našao se i Nacrt Lokalnog akcionog plana zapošljavanja za 2017, kojim je predviđeno pet programa, od samozapošljavanja, preko podrške teže zapošljivim licima, malim i mikro preduzetnicima, do javnih radova i stručne prakse, koja će ove godine biti realizovana posredstvom Biznis inkubatora.\nPored programa rada Narodne biblioteke i Fondacije za lokalni ekonomski razvoj Opštine Majdanpek, danas je razmatran i usvojen Izveštaj o radu Interresorne komisije za procenu potreba za pružanjem dodatne obrazovne, zdravstvene, ili socijalne podrške deci i učenicima u opštini Majdanpek za 2016. godinu, koja je, za svoj, inače, volonterski rad, dobila pohvale predsednika Opštine i članova Veća, za iskazani entuzijazam, angažovanje i postignute rezultate.\nS druge strane, Komisija je kroz svoj izveštaj uputila predlog lokalnoj samoupravi da se iznađu sredstva kojima bi se aktivirala Biblioteka igračaka, sa kreativnom radionicom, za decu kojoj je potrebna dodatna podrška stručnih lica, psihologa, defektologa, pedagoga, ali i volontera. Kako bi sredstva iz budžeta Opštine, namenjena udruženjima građana, što ravnopravnije bila raspoređena, članovi Opštinskog veća Majdanpek usvojili su i novi pravilnik koji detaljno precizira uslove konkursa za finansiranje programa i projekata nevladinih organizacija.\nTags: cene komunalnih usluga, lokalni akcioni plan zaposljavanja, opstinsko vece majdanpek, vodovod majdanpek\nPrevious Izbori u boljevačkim mesnim zajednicama\nNext Raspisani lokalni izbori u Zaječaru\nRad javnog sektora i izgradnja nove toplane najvažnije teme


f Postignuti vidljivi rezultati u pogledu kvaliteta vode jezera Palić - Arhus Centar Subotica\nPostignuti vidljivi rezultati u pogledu kvaliteta vode jezera Palić\nNakon godinu dana od formiranja Radne grupe za implementaciju Plana za unapređenje ekološkog stanja Palićkog jezera i njegove okoline uspešno je realizovano nekoliko tačaka Akcionog plana i već su primetni prvi rezultati.\nU proteklom periodu dosta je urađeno na usklađivanju dokumentacije, obezbeđen je deo opreme za unapređenje rada postrojenja za prečišćavanje otpadnih voda, identifikovani su zagađivači u zaštićenoj zoni, te su stvoreni uslovi na realizaciju ostalih tačaka Akcionog plana. Sa Nemačkom razvojnom bankom postignut je dogovor o finansiranju aktivnosti na sanaciji jezera Paliću u ukupnom iznosu od 4 760 000 evra, čime je obezbeđeno dalje sprovođenje aktivnosti na realizaciji Plana.\nU proteklih godinu dana, prema rečima članova Radne grupe, najviše je urađeno na usklađivanju gradskih odluka i urbanističkih planova, čime su stvoreni uslovi za nastavak implementacije Plana. Između ostalog, izrađeni su planovi detaljne regulacije za priobalje Palićkog jezera, uspostavljen je mehanizam održavanja zaštitne zone, realizovan je pilot projekata kontinuiranog monitoringa kvaliteta vode i izmenjena je Odluka o javnoj kanalizaciji.\nPrema rečima članova Radne grupe za implementaciju plana, u proteklih godinu dana ostvareni su i vidljivi rezultati u pogledu kvaliteta vode u II i III sektoru. Prema rečima hidrologa i člana Radne grupe, Mišela Romana, prethodnih godina proizirnost vode je bila 25 cm, dok je sada i više od 70 cm.\nSa Nemačkom razvojnom bankom postignut je dogovor o finaniranju aktivnosti u okviru Programa zaštite biodiverziteta Palić/Ludaš u ukupnom iznosu od 4 760 000 evra. Uz pomoć ovih sredstava biće izgrađen potisni vod, koji će omogućiti da se otpadne vode naselja Palić odvode do centralnog postrojenja za prečišćavanje otpadnih voda, završetak kanalizacione mreže naselja Palić, dalje unapređenje efikasnosti prečišćavanja otpadnih voda, radovi na formiranju multifunkcionalnih zaštitnih zona i brojne druge aktivnosti na sanaciji jezera.


Javna rasprava o Predlogu uredbe o programu energetske strategije i Izveštaju o strateškoj proceni uticaja POS-a na životnu sredinu od 2017. do 2023. « eSigurnost\nMožda nije dovoljno poznato da sam EPS ima jedan od najvećih i najmoćnijih informacionih sistema u zemlji. Ostalo je i dalje neobjašnjeno kako i zašto je u prethodnoj, veoma obimnoj Strategiji (POS) razvoja energetike Republike Srbije do 2015. godine, IT ostao bez jedne jedine reči, a da je u novoj, aktuelnoj i još obimnijoj Strategiji do 2025. (2030.) godine pomenut u jednoj jedinoj rečenici, da će se i dalje razvijati.\nU predmetnoj Javnoj raspravi, odnosno Predlogu uredbe, IT sistem EPS-a, kao sistem se uopšte ne pominje, a informatika se pojavljuje samo u navodima o projektima uvođenja daljinskog očitavanja (stranice Programa 36 i 237).\nInteresantno je posebno da se, toliko izbegavani pojam Open Data, zamenjen sa pojmom Otvoreni podaci u pomenutoj Strategiji (koji je u Strategiju na insistiranje predstavnika Nacionalnog konventa unel Dr Tomić, Šef skupštinskog odbora za energetiku) i ako na glavnoj web stranici Ministarstva rudarstva i energetike ima poseban separat i link, a u ovom Predlogu uredbe uopšte se ne pominje.\nPosebno je pitanje izostanka odgovarajućeg tretiranja u Predlogu obaveza iz Pridruživanja, koje se odnose na prekograničnu on-line razmenu podataka u realnom vremenu, u okviru ove oblasti koji se odnose na zaštitu životne sredine, odnosno tom linijom do zajedničke bezbednosti na nivou EU.\nTakođe, primetno je da se Informaciona bezbednost i Zakoni koji je tretiraju ne pominju, a separati u Predlogu u kojima se navode projekti sa elementima SCADA sistema, nemaju stavke o bezbednosti, koji se odnose na ovu izuzetno osetljivu oblast IT-a.\nJedna od najmoćnijih komunikacionih sitema u Srbiji, kojima raspolaže EPS, takođe se ne pominju, i ako je optimalno korišćenje tih kapaciteta, kao nacionalnog dobra, veoma upitno.\nI kod ovog Predloga, obzirom na lepezu mogućih uticaja mnogih oblasti privrede i društva na funkcionalnost energetskog sektora ili suprotno, širina mogućeg uticaja funkcionisanja oblasti energetike i rudarstva na ostale privredne i društvene oblasti, odsustvo teme Zaštite kritičnih infrastruktura, kao i u zakonodavstvu, veoma uočljivo.\nPrimetno je takođe, da se u dokumentu ne pominje ni odnos ovog sektora prema učešću, potrebi i predviđanju drugih resora i privrede o ulasku Srbije u 4. Industrisku revoluciju.\nU obrazloženjima, objašnjenjima i prezentacijama (u prilogu) na skupu, da je jedan od razloga izrade ovog Programa i proces Pregovaranja sa EU, više je nego indikativno odsustvo u velikoj meri svih onih regulativa koje su već na snazi u EU, u ovoj i povezanim oblastima, a posebno definisan ritam prilagođavanja sadržaja Programa, tek na svake dve godine.\nSvakako, ovaj dokument nije u saglasju sa razlozima i duhom novoformirane Kancelarije Vlade Republike Srbije za informacione tehnologije i e-Upravu i na to je potrebno skrenuti pažnju.\nI naročito u odnosu na svežu Odluku Vlаde Srbije kojom je usvojen sporаzum o sаrаdnji sa Evropskom komisijom u pristupu podаcimа u okviru najvećeg svetskog programa za satelitsko snimanje planete Zemlje “Kopernikus”. Podatak o tome da je Progrаmu vrednom sedam milijаrdi evrа, Srbiji kao jedinoj je držаvi ponuđen besplаtаn pristup svim podаcimа, а dа pto tom još nije člаnicа Evropske unije, saopšteno je iz Vlade Srbije je manje značajan od toga da postoji neko ko se o tome brine i prepoznaje značaj i upotrebu tih podataka.\nPosle dosta vremena, najzad jedna odlična vest, a o tome drugom prilikom.


Izabrana nova vlada Srbije, jedan od prioriteta ratifikacija SSP-a\nZa izbor vlade glasalo je 127 poslanika liste Za evropsku Srbiju, koalicije SPS-PUPS-JS, Bošnjačke liste za evropski Sandžak i Mađarske koalicije. Protiv je glasalo 27, uzdržanih nije bilo, a nije glasalo 10 poslanika, od ukupno 164 koliko je bilo u sali.\nKljučni elementi programa nove vlade su: evropska budućnost Srbije, neprihvatanje nezavisnosti Kosova, jačanje ekonomije i socijalne odgovornosti vlade, oštrija borba protiv korupcije i kriminala i poštovanje međunarodnog prava. U ekspozeu pred Skupštinom mandatar Mirko Cvetković najavio je kao jedan od prvih poteza vlade upućivanje Parlamentu na ratifikaciju Sporazum o stabilizaciji i pridruživanju Srbije Evropskoj uniji.\nCilj je da ubrzanjem ekonomskih i drugih reformi predviđenih u Sporazumu o stabilizaciji i pridruživanju, Srbija krajem ove ili početkom iduće godine dobije status kandidata za članstvo u EU, naveo je mandatar i dodao da bi na kraju mandata vlade trebalo da bude u potpunosti spremna za ulazak u EU.\nNamera nove vlade je da bruto domaći proizvod u naredne četiri godine raste po stopi od sedam odsto godišnje i da se do 2012. godine otvori 200.000 novih radnih mesta.\nCvetković je istakao da Vlada nikada neće priznati nezavisnost Kosova, založio se za nove pregovore sa predstavnicima kosovskih Albanaca i najavio preispitivanje postojećih mehanizama podele sredstava za Kosovo kako bi se sprečile zloupotrebe pod maskom lažnog patriotizma.\nAko se ispuni programe vlade obezbediće se veće zarade, veće penzije, veća socijalna odgovornost, veća mogućnost za zaposlenje, biće manje korupcije, izgradiće se osnovna infrastruktura i ostvariti snažnija pozicija zemlje za odbranu suvereniteta, rekao je Cvetković i pozvao sve građane i državne organe da punom snagom ušestvuju u realizaciji tih velikih ciljeva.\nNarodnjaci i radikali zameraju mandataru da se iz njegovog programa ne može zaključiti šta je državna politika nove vlade, a šef poslaničke grupe Liberalno demokratske partije Čedomir Jovanović smatra da mandatar u ekspozeu nije izneo nijedan konkretan plan i projekat kojim će menjati Srbiju.\nPoslanica Lige socijaldemokrata Vojvodine Aleksandra Jerkov izjavila je da nova vlada može da računa na podršku te stranke sve dok bude sprovodila program koji je izložio mandatar Cvetković, dok je šef poslaničke grupa manjina Balint Pastor poručio da ta koalicija nije spremna ni na kolektivnu amneziju ni amnestiju, ali jeste na saradnju i rad na prioritetima Srbije.\nDirektor Strateškog marketinga Srđan Bogosavljević podsetio je, na osnovu više ranijih istraživanja, da građani od nove Vlade očekuju da im omogući bolji život, više posla i veću platu, da je već duže vreme oko 70 odsto građana spremno da na eventualnom referendumu podrži ulazak Srbije u Evropsku uniju i da iznenađujuće mnogo ljudi očekuje da nova Vlada funkcioniše ceo mandat, što nije bio slučaj sa ranijim vladama.\nPolitički analitičar Zoran Stoiljković ocenio je da nova Vlada, uprkos brojnim izazovima, ima sve šanse za uspeh i stabilnost ukoliko ostvari postavljene prioritete, profesor Fakulteta političkih nauka Slaviša Orlović ocenio je da je ideja vodilja nove vlade približavanje Evropskoj uniji, a analitičar Dejan Vuk Stanković smatra da će pitanja Kosova i saradnje sa Haškim tribunalom biti najveći izazovi sa kojima će se suočavati Vlada.\nEkonomisti ocenjuju da su ekonomski ciljevi nove Vlade ambiciozni, ali da ih je moguće ostvariti ukoliko ona bude vodila proevropsku politiku, a direktor Centra za slobodno tržište Miroslav Prokopijević savetuje da treba što pre krenuti sa reformama koje su stale u poslednjih godinu dana, kako bi se postigli ti ciljevi.